மலேசிய இந்தியர் செயல்திட்டம் 2017! இந்தியர்களின் இலக்கினை எட்டுமா?

சுதந்திரம் பெற்ற மலேசியாவின் தற்போதைய அபரிமிதமான வளர்ச்சிக்கு அஸ்திவாரம் அமைத்திருந்த இந்தியர்களின் தியாகங்களும், அர்ப்பணிப்பும், உயிர்ப் பலிகளும் வரலாற்று நூல்களிலிருந்து விடை பெற்றுக் கொண்டுள்ளதைப் போலவே நமது உரிமைகளும், அடிப்படை வாய்ப்புகளும், தேசிய நீரோட்ட வளர்ச்சியி லும் விடுபட்ட சமூகமாகப் பரிணாமம் பெறுவதற்கு நமது சமூகத்தின் அரசியல் பிரதிநிதி த்துவமும், சுக்கு நூறாய் சிதறியிருக்கும் நமது ஒற்று மையின்மையுமே காரணம் என்பதை அறியாமல் தவித்து வரும் வேதனையை ஏவுகணையால் உணர முடி கின்றது. கடந்த 60 ஆண் டுகளில் 13 பொதுத் தேர்தல்களை (PRU) நாம் சந்தித்து இருக்கின்றோம். தேர்தல் காலங்களில் அல்லது ஐந்தாண்டுகளுக்கு ஒரு முறையே இந்தியர்களும் மலேசியாவில் உள்ளனர் என்ப தைத் தெளிந்தவர்களாக 'உதட் டளவி லேயே கரும்பினைப் பயிர் செய்யும்' (Menanam Tebu di bibir) நடவடிக்கை யாக இனிப்பான வாக்குறு திகளை தேர்தல் மேடைகளில் முழங்கும் கைங் கரியத்தினை இனிமேலும் இந்திய சமூகம் நம்பிவிடாது என்பதனை ஏவுகணை வலியுறுத்துகின்றது. இதுவரையிலும் தேர்தல் காலங்களில் வழங்கப்பட்ட அத்தனை வாக்குறுதிகளும் நீரின் மேல் எழுதிய வாக்குறுதிகளாக அடித்துச் செல்லப்பட்டிருப்பதைப் பற்றி மஇகாவிற்கோ அல்லது அரசாங்க சார்பு உதிரி கட்சிகளுக்கோ அல்லது தேர்தல் கால அனுகூலங்களைப் பெற்றுக் கொள்ளும் வான்குடை அரசியல் தலைவர்களுக்கோ எவ்விதமான கவலையையோ அல்லது சலனத்தையோ ஏற்படுத்தியதாக ஏவுகணை அறியவில்லை. இந்திய சமூகத்தினை முன் வைத்து தேர்தல் காலங்களில் எவ்வளவு கறக்கலாம் என்பதை மட்டுமே இலக்காகக் கொண்டிருப்பவர்கள் மத்தியில் வாக்குறுதிகளாக வழங்கப்பட்ட இந்தியர்களுக்கான; * அடையாள ஆவணங்களுக்கான பரிகாரம் * வீடமைப்புத் திட்டங்கள் * விவசாயம், கால்நடை வளர்ப்பிற்கான நில வாய்ப்புகள் * உயர் கல்வி வாய்ப்புகள் * சமூகப் பொருளாதார இன்னல்களுக்கான தீர்வுகள் போன்ற அத்தனை வாக்குறுதிகளும் வாயளவிலேயே மரணித்துப் போனதற்கு யாருமே வருந்தியதாகத் தெரியவில்லை. உடையவன் இல்லாத மக்களாக... கடந்த 60 ஆண்டுகளாக இடை விடாது நடுவண் அரசாங்கத்தின் ஆட்சியினைத் தக்க வைத்துக் கொண்டு இன ரீதியிலான அணுகுமுறையில் அரசியல் களத்தினை நடத்தி வரும் தேசிய முன்னணியின் அகராதியில் இந்தியர்களின் சமூகப் பொருளாதார இன்னல்களைத் தீர்ப்பதற்கான மீட்பு நட வடிக்கைகளே இல்லாமல் போனதை யாருமே மறுக்க முடியாது. இன ரீதியிலான அணுகுமுறைகளால் மலாய்க்கார சமூகமும், சீன சமூகமும் இமய மென உயர்ந்திருக்கும் பட்சத்தில் மஇகாவின் செயல்பாடுகளால் இந்திய சமூகம் கூன் விழுந்த சமூகமாக உருமாறியிருப்பதையும் யாருமே மறுக்க முடி யாது. இதற்குத் துணை போயிருக்கும் உதிரிக் கட்சிகளின் பங்களிப்பையும் மறுக்க முடியாது. ஆக மலேசிய இந்தியர்கள் ஒட்டுமொத்தமாகவே நம் முடைய சமூகப் பொருளாதார மேம்பாட்டினை நமது அரசியல் பிரதிநிதிகள் தடுத்துள்ளதாகவே ஏவுகணை கூறுவது பிழையாகி விடுமா? ஒவ்வோராண்டும் அக்டோபர் மாத வாக்கில் நாடாளுமன்றத் தில் சமர்ப்பிக்கப்படும் ஆண்டு வரவு செலவு கணக்கறிக்கை யின் வழி (Bajet) இந்திய சமூ கத்திற்குப் பிரத்தியேகமாக வழங்கப்படும் தொகையில் விழுக்காடு 0.09 மட்டுமே என்பதிலிருந்து நமது அரசியல் பிரதிநிதித்துவத்தின் சாணக்கியத்தை உணர்ந்து கொள்ள முடியும். 16.10.2016 இல் பிரதமர் சமர்ப்பித்திருந்த 2017 ஆம் ஆண்டிற்கான பட்ஜெட்டில் மொத்த தொகை வெ. 260.8 பில்லியன் ஆகும். சமூகப் பொருளாதார நிலையில் மிகவும் நலிவுற்றிருக்கும் இந்திய சமூகத்தின் இன்னல்களைக் களைய வெ. 50 மில்லியன் (வெ.5 கோடி) மட் டுமே என்பதை யாராவது கேட்டார்களா? 2.6 மில்லியன் மக்கள் தொகைக்கு வெ. 50 மில்லியன் மட்டுமே ஒதுக்கீடு என்பது அவலமில்லையா? தலைக்கு வெ. 20ஐ வைத்துக் கொண்டு நமது இன்னல்களைக் களைந்து விட முடியுமா? மலேசிய இந்தியர்கள் உடையவன் இல்லாதவர்களாகவும் பிரதி நிதித்துவமே இல்லாதவர்களாகவும் அல்லாடுகின்றோம் என்பதுதான் உண்மையாகும். ம.இ.கா.வின் நிர்வாகக் கோளாறுகள் மலேசிய இந்தியர்களின் 60 ஆண்டுகால இன்னல்களுக்கு 100% ம.இ.கா.வின் நிர்வாகக் கோளாறுகளே பிரதானம் என்பதை யாராவது மறுக்க முடியுமா? ஆங்கிலேயர்களிடமிருந்து விடுதலையைப் பெற்ற இந்தியா 29.1.2006 ஆம் ஆண்டில் சிறுபான்மையினருக்கான சிறப்பு அமைச்சரை நியமனம் செய்து 4,195.8 கோடி ரூபாய் (USD 620 Million) மானியத்தையும் பகிர்ந்தளித்திருக்கும் நிலையில் மலேசியாவில் இன்னும் எத்தனை மாமாங்கங்கள் காத்திருக்க வேண்டுமோ என்ற கேள்வியே ஏவுகணைக்குத் தோன்றுகின்றது. 2017 ஆம் ஆண்டிற்கான பட்ஜெட்டின் வழி உயர்கல்வி உபகாரச் சம்பளங்கள் மாணவர்களின் தேவைகளுக்காக பின் வரும் அமைச்சுகளின் வழி ஒதுக்கீடு செய்யப்பட்டன. * பொதுச் சேவைத் துறை (JPA) 1.6 பில்லியன் (1600 கோடி) * மாரா (MARA) 2.0 பில்லியன் (2000கோடி) * உயர்கல்வி கல்வியமைச்சு (KPM(T)) வெ. 250 மில்லியன் * சுகாதாரத்துறை அமைச்சு (MOH) வெ. 208 மில்லியன் * மலேசியக் கல்வியமைச்சு (KPM) வெ. 198 மில்லியன் * மனிதவள அமைச்சு (KSM) வெ. 28 மில்லியன் * இளைஞர் விளையாட்டுத்துறை அமைச்சு (KBS) வெ. 21 மில்லியன் மேற் கண்ட உபகாரச்சம்பள வாய்ப்புகளில் (மாராவைத் தவிர) இந்திய மாணவர்களுக்கான வாய்ப்புகளை யார் ஏற்பாடு செய்வது? சரியான நடைமுறை உள்ளதா? எத்தனை பேருக்கு வழங்கப்படும் என்ற தகவலாவது உண்டா? அல்லது இத்தனை வாய்ப்புகளும் கானல் நீர்தானா? தமிழ்ப்பள்ளிகளுக்கான மானியத்தில் தில்லாலங்கடிகளா? 2009 ஆம் ஆண்டு முதல் 2017 ஆம் ஆண்டுவரை ஏறக்குறைய வெ. 860 மில்லியன் தொகை தமிழ்ப்பள்ளிகளின் மேம்பாட்டிற்காக ஒதுக்கீடு செய்யப் பட்டிருந்தாலும் தமிழ்ப்பள்ளிகளின் கட்டடத்தின் உருமாற்றமும், அடிப்படை வசதிகளில் மேம்பாடுகளும் கேள்விக்குறியாகி வருவதை யாராவது மறுக்க முடியுமா? 2016 ஆம் ஆண்டிற்கான வெ. 50 மில்லியன் மானியத்தில் வெ. 16.5 மில்லியன் மானியத்தை மட்டுமே பெற முடிந்தது ம.இ.கா.வின் பல வீனமில்லையா? அதைவிட மோசமாக 2017 ஆம் ஆண்டு ஒதுக்கீடான வெ. 50 மில்லியனில் வெ. 20 மில்லியனை மட்டுமே பெற்றுக் கொண்டுள்ளதாக வந்திருக்கும் தகவல் உண்மையா? என்பதை ஏவுகணை அறிய விரும்புகின்றது. 36 தமிழ்ப்பள்ளிகளுக்கான கட்டுமானமும் இழுத்தடிக்கப்பட்டு வருவதோடு மட்டுமல்லாமல் தமிழ்ப்பள்ளிகளில் 2017 இல் வெ. 10 மில்லியன் மானி யத்தின் வழி அமைக்கப்பட வேண்டிய 50 பாலர் பள்ளிகளின் நிர்மாணிப்பும் தள்ளிப் போடப்பட்டிருப்பதற்கான விளக்கத்தையும் தர மனமில்லாத ம.இ.கா. வின் தலைமையிலோ அல்லது சமூகத்தின் மீது கடுகளவும் அக்கறையில்லாத உதிரிக் கட்சிகளின் தலைமைத்துவமோ பிரதமர் அறிவிக்க விருக்கும் மலேசிய இந்தியர் செயல் திட்டத்தினை (MIB) வழி நடத்தினால் இருப்பதையும் இழப்பதற்கு வழி அமையலாம் என்பதாகவே ஏவுகணை கருதுகின்றது. மலேசியப் பிரதமரின் மாபெரும் திட்டம் திமிங்கலங்களினால் வசப்படுவதைத் தவிர்க்கும் வகையில் தீர்வினை நாளை ஆராய்வோம்.


ஹாலிவுட்டுடன் ஒன்றிணையும் பாலிவுட்

ஹாலிவுட் படத்தயாரிப்பு நிறுவனங்கள் இந்திப்பட உலகுடன் கைகோர்த்து படங்களை எடுப்பதில் ஆர்வம் காட்டுகின்றன. ஃப்யூரியஸ் 7 இந்தியாவில் மட்டும் 100 கோடிக்கு மேல் வசூலான பிறகு, ஹாலிவுட் நிறுவனங்களின் விருப்பத்துக்குரிய இடமாக இந்தியா மாறியுள்ளது.

ஹாலிவுட் நிறுவனம் லயன்ஸ்கேட் தயாரித்த வாரியர்ஸ் படத்தை கரண் ஜோஹரின் தர்மா புரொடக்ஷன்ஸ் லயன்ஸ்கேட்டுடன் இணைந்து இந்தியில் ரீமேக் செய்துள்ளது. பிரதர்ஸ் என்ற பெயரில் அக்ஷய் குமார், சித்தார்த் மல்கோத்ரா, ஜாக்கி ஷெராப் நடிப்பில் கரண் மல்கோத்ரா படத்தை இயக்கியுள்ளார்.

இந்தப் படத்தைத் தொடர்ந்து ஃபாக்ஸ் ஸ்டாருடன் ஒரு முக்கிய ஒப்பந்தம் போடவிருக்கிறார் கரண் ஜோஹர். அதாவது 6 படங்களை கரண் ஜோஹரின் நிறுவனமும், ஃபாக்ஸ் ஸ்டாரும் இணைந்து தயாரிக்க உள்ளன.

இந்த ஒப்பந்தம் கையெழுத்தானால் இந்திப் படங்களின் சந்தை மேலும் அதிகரிக்கும் என எதிர்பார்க்கப்படுகிறது.


பிலிப்பைன்ஸில் தீவிரவாதிகளுடன் உச்சக்கட்டப் போர்

மணிலா, பிலிப்பைன்ஸ் நாட்டின் மாராவி நகரை கைப்பற்றி அராஜகம் நடத்தி வரும் ஐ.எஸ் தீவிரவாதி களை விரட்டியடிக்க நடந்து வரும் உச்சகட்ட போரில் 13 ராணுவ வீரர்கள் உயிரிழந்துள்ளதாக தகவல்கள் வெளியாகி யுள்ளன. ஐ.எஸ். தீவிரவாதிகளுடன் தொடர்புடைய அபு சய்யாப் தீவிரவாத குழுவினர் இயங்கி வரும் நிலையில் ஆயுதம் ஏந்திய போராட்டத்தில் ஈடுபட்டு வருகின்றனர். வெளிநாடுகளில் இருந்து பிலி ப்பைன்ஸ் தீவுகளுக்கு சுற்றுலா வரும் பயணிகளை கடத்தி செல் லும் அபு சய்யாப் தீவிரவாதிகள், பிணைத் தொகையை பெற்றுக் கொண்டு பலரை விடுவிக் கின்றனர். பிணைத் தொகை கிடைக்காத நிலையில், பிடித்து சென்றவர் களின் தலையை வெட்டி, ஈவு இரக்கமின்றி கொன்று குவித்து வருகின்றனர். இவர்களை வேட் டையாடி அழிக்குமாறு பிலிப்பை ன்ஸ் அதிபர் ரோட்ரிகோ டுட்டெர் ட்டே உத்தரவு பிறப்பித்துள்ளார். இதையடுத்து நாடு முழுவதும் அபு சய்யாப் தீவிரவாதிகளை வேட்டையாடும் பணியில் அந்நாட்டு ராணுவத்தினர் ஈடுபட்டு வருகின்றனர். இந்நிலையில், கடந்த இரு நாட்களாக ராணுவத்தினருக்கும், தீவிரவாதிகளுக்கும் இடையே உச்சகட்ட போர் நடைபெற்று வருகிறது. நேற்று, தீவிரவாதிகளின் தாக்கு தலில் 13 வீரர்கள் பலியானதாக ராணுவ செய்தித் தொடர்பாளர் தெரிவித்துள்ளார். மேலும், அந்நாட்டின் சுதந்திர தினம் கொண்டாடப்படும் நிலையில், தீவிரவாதிகளை முற்றிலும் வேரோடு அழித்து விடுவதாகவும் அவர் உறுதியேற்றுள் ளார்.


பேரறிவாளன் உள்ளிட்ட 7 பேருக்கான விடுதலை: நாளை உச்ச நீதிமன்றத்தில் இறுதி விசாரணை

பேரறிவாளன் உள்ளிட்ட ஏழு பேர் விடுதலை தொடர்பான இறுதிக்கட்ட விசாரணை, நாளை உச்ச நீதிமன்றத்தில் நடத்தப்பட உள்ளது.

முன்னாள் பிரதமர் ராஜீவ் காந்தி கொலை வழக்கில் ஆயுள் தண்டனை அனுபவித்துவரும் பேரறிவாளன், சுமார் 26 ஆண்டுகள் சிறையிலிருந்தார். இந்த நிலையில், தந்தை உடல்நிலை பாதிக்கப்பட்டுள்ளார் என்றும்,  அதனால், தனக்கு பரோல் வழங்க வேண்டும் என்றும் தமிழக அரசுக்கு கோரிக்கை மனு அளித்தார். அவரது கோரிக்கையைப் பரிசீலனைசெய்த தமிழக அரசு, நிபந்தனையுடன் பேரறிவாளனை ஒரு மாத பரோலில் விடுவித்தது. இதையடுத்து, தந்தை குயில்தாசனின் உடல்நிலை மிகவும் பாதிக்கப்பட்டதால், பரோலை நீட்டிக்கக்கோரி தமிழக அரசுக்கு பேரறிவாளன் கோரிக்கை வைத்தார். அதை ஏற்றுக்கொண்ட தமிழக அரசு, மேலும் ஒரு மாதம் பரோல் நீட்டிப்பு வழங்கியது.

அதன் பின்னர், பரோல் நிறைவடைந்து மீண்டும் சிறைக்குத் திரும்பினார் பேரறிவாளன். இந்த வழக்கில், பேரறிவாளன் உள்ளிட்ட ஏழு பேரின் விடுதலைமீதான இறுதிக்கட்ட விசாரணை, நாளை உச்ச நீதிமன்றத்துக்கு வருகிறது.


மேலும் இரண்டு மாணவிகள்! - நிர்மலாதேவி விவகாரத்தில் சிக்கும் ஆதாரங்கள்

நிர்மலா தேவிமீது மேலும் 2 மாணவிகள், விசாரணை அதிகாரி சந்தானத்திடம் வழக்கறிஞர் மூலம் இன்று புகார் அளித்துள்ளனர்.

அருப்புக்கோட்டை தனியார் கல்லூரி உதவிப் பேராசிரியர் நிர்மலா தேவி, கல்லூரி மாணவிகளைத் தவறான வழிக்கு அழைத்த ஆடியோ விவகாரத்தில் தமிழக ஆளுநரால் நியமிக்கப்பட்ட ஓய்வுபெற்ற ஐ.ஏ.எஸ் அதிகாரி சந்தானம் குழு 2-ம் கட்ட விசாரணையை மதுரை அரசு விருந்தினர் மாளிகையில் இன்று தொடங்கினார்.

இந்நிலையில், நிர்மலா தேவிக்கு எதிராக புகார் மனு அளிக்க வந்த மதுரையைச் சேர்ந்த வழக்கறிஞர் முத்துக்குமார் பத்திரிகையாளர்களிடம் பேட்டி அளிக்கையில், ``அருப்புக்கோட்டை தனியார் கல்லூரியில் உதவிப் பேராசிரியை நிர்மலா தேவி புகார் அளித்த 4 கல்லூரி மாணவிகள் தவிர, மேலும் 2 மாணவிகளை 3 மாதத்துக்கு முன்னர், தவறான வழியில் செல்ல முயன்றுள்ளார். 2 மாணவிகள் கல்லூரி நிர்வாகத்திடம் புகார் அளித்தும் எந்தவொரு நட வடிக்கையும் எடுக்கவில்லை, 2 மாணவிகளும் 18 வயதுக்குக் குறைவாக உள்ளதால் குழந்தைகள் பாதுகாப்புச் சட்டம் 2012-ன் விதிமுறைகளின்படி விசா ரிக்க வேண்டும் எனத் தெரிவித்தார் . இதையடுத்து புகாரைப் பெற்றுக்கொண்ட சந்தானம் கமிட்டி, 2 மாணவிகள் சார்பில் அஃபிடவட் மனுத்தாக்கல் செய்ய தெரிவித்தாகவும். வழக்கறிஞர் தரப்பில் விரைவில் அஃபிடவட் மனுத்தாக்கல் செய்யப்படும் எனக் கூறினார்.


வைகோவுக்கு ஆதரவாக களமிறங்கும் சீமான்

தேசத்துரோக வழக்கில் கைது செய்யப்பட்டிருக்கும் வைகோ மீதான வழக்கை விரைந்து முடிக்க வேண்டும் என வலியுறுத்தியுள்ளார் நாம் தமிழர் கட்சி யின் ஒருங்கிணைப்பாளர் சீமான். கடந்த 2009ல் தமிழீழ விடுதலைப்புலிகள் இயக்கத்தை ஆதரித்தும், இந்திய இறையாண்மைக்கு எதிராகவும் பேசியதாக குற்றம்சாட்டப்பட்ட மதிமுக பொதுச்செயலாளர் வைகோ மீது தேசத்துரோக வழக்குப் பதிவு செய்யப்பட்டது. 8 வருடங்களுக்கு மேலாகியும் முடித்து வைக்கப்படாததால், வழக்கை விரைந்து முடிக்கக்கோரி, பிணையை மறுத்துச் சிறைச்சென்றார் வைகோ. 20 நாள்களுக்கு மேலாக அவர் சிறையில் இருக்கிறார். இந்நிலையில் வைகோவுக்கு ஆதரவாக குரல் எழுப்பியுள்ளார் சீமான். இதுகுறித்து அவர் வெளியிட்டுள்ள அறிக்கையில், 'தமிழகத்தின் வாழ்வாதாரத் தினையும், நிலவளத்தினையும் நிர்மூலமாக்கும் திட்டங்கள் தமிழர் மண்ணில் புகுத்தப்பட்டுக்கொண்டிருக்கின்றன. தமிழகத்தின் மூத்த அரசியல் தலை வராக, அனுபவங்கள் பல பெற்ற வைகோ இத்தகைய சூழலில் சிறைப்பட்டிருப்பது தமிழக மக்களுக்கு ஏற்பட்ட இழப்பாகும். அவர் விரைவில் சிறைமீண்டு தமிழகத்தின் உரிமைகளுக்காக போராடும் தருணத்தை எதிர்நோக்குகிறோம். எனவே, வைகோ மீது தொடரப்பட்ட இப்போலியான வழக்கை விரைந்து முடிக்க வேண்டும். வைகோ விடுதலைபெற்று தனது அரசியல், சமூகப் பங்களிப்பை செலுத்த வேண்டும் என வலியுறுத்துகிறேன்' என்று கூறியுள்ளார்.


38 வருட காலமாக போராடியும் விடிவு இல்லை!

கடந்த 1979 ஆம் ஆண்டு பேரா, பாகான் டத்தோவில் 3,640 ஏக்கர் நிலப்பரப்பைக் கொண்ட செம்பனைத் தோட்டம் ஒன்றை வாங்குவதில் முதலீடு செய்த ஏழை தோட்டப் பாட்டாளிகள், அதன் பலாபலன் கிட்டும் என்ற நம்பிக்கையோடு காத்திருக்கின்றனர். எனது 25 வயதில் இந்த நிலத்தை வாங்குவதற்கு முதலீடு செய்தேன். இப்போது எனக்கு 60 வயதாகிறது. இதுவரையில் எந்தவொரு பணத்தையும் அந்த நிலத்திலிருந்து பார்க்கவில்லை. கண் மூடுவதற்குள் இதற்கு ஒரு விடியல் கிடைக்குமா? எப்போது அந்த விடியல் என்று எதிர்பார்த்து காத்திருக்கிறேன் என்கிறார் அந்த திட்டத்தில் முதலீடு செய்தவர் ஒரு பெரியவர். இந்த நில விவகாரம் தொடர்பான வழக்கு நேற்று இங்கு ஈப்போ உயர்நீதி மன்றத்திற்கு வந்தது. இந்த நிலத்தில் முதலீடு செய்த இந்தியர்கள் பெரும் திரளாக வந்திருந்தனர். தங்களுக்கு விடியல் பிறக்கும் என்ற நம்பிக்கையோடு அவர்கள் நீதிமன்ற வாசலில் நின்று இருந்தனர். சுமார் 38 வருடங்களுக்கு முன்பு பாகான் டத்தோ பகுதியில் 3640 ஏக்கர் நிலப்பரப்பை கொண்ட செம்பனைத் தோட்டம் ஒன்றை வாங்குவதில் முதலீடு செய்தவர்களுக்கு சேர வேண்டிய இழப்பீட்டுத் தொகை பற்றிய கலந்தாய்வு மனு மீதான விசாரணை ஏப்.18ஆம் தேதி இங்குள்ள ஈப்போ உயர் நீதி மன்றத்தில் செவிமடுக்கப்படும் என்று பாதிக்கப்பட்ட முதலீட்டாளர்கள் சார்பில் ஆஜரான எம்.மனோகரன் மலையாளம் வழக்கறிஞர் நிறுவனத்தின் வழக் கறிஞர் பவளக்கொடி நடராஜா கூறினார். ரெங்கநாதன் தோட்டம் என்று பிரபலமாக அழைக்கப்படும் இத்தோட்டம் எஸ்பிபிகேபி எனும் கூட்டு நிறுவனத்தின் மூலம் வாங்கப்பட்டது. சுமார் 700க் கும் மேற்பட்டோர் ஒரு லாட் மூன்று ஏக்கர் என்ற விகிதத்தில் நபர் ஒருவர் பத்து லாட்டுகளுக்கு மேல் முதலீடு செய்திருந்தனர். இத்தோட்டம் வாங்கப் பட்டது முதல் நீதிமன்ற வழக்குகளை சந்தித்து வந்த நிலையில் கடந்த 2014ஆம் ஆண்டு பெடரல் நீதிமன்றம் முதலீட்டாளர்களுக்கு சாதகமான தீர்ப்பை வழங்கியது. முதலீட்டாளர்களுக்கு உரிய இழப்பீடானது ஈப்போ உயர் நீதிமன்றம் முடிவு செய்யப்படும் என்பதால் பாதிக்கப்பட்டவர்கள் மனு தாக்கல் செய்ய பணிக்கப் பட்டது. பெடரல் மன்றத்தின் தீர்ப்பு உத்தரவு ஆணை அறிக்கையை பெறுவதில் இரண்டு ஆண்டுகள் கடந்துள்ள நிலையில் நேற்று இம்மனு தாக்கல் செய் யப்பட்டபோது செம்பனைத் தோட்டத்தை கொள்முதல் செய்துள்ள நிறுவனம் கால தாமதமாக மனு தாக்கல் செய்யப்பட்டதை ஆட்சேபித்து மனுவை தள் ளுபடி செய்யக் கோரி பதில் மனு தாக்கல் செய்திருந்தது. எனினும் நேற்று ஈப்போ உயர்நீதிமன்றத்தில் பாதிக்கப்பட்டவர்களின் சார்பில் ஆஜரான வழக்கறிஞர் எம்.மனோகரன் மலையாளம் நிறுவனத்தின் சார்பில் ஆஜரான வழக்கறிஞர் ந.பவளக்கொடி இவ்வழக்கு மீதான கலந்தாய்வு வரும் ஏப்.18ஆம் தேதி செவிமடுக்கப்பட்டு மறு விசாரணைக்கான தேதி வழங்கப்படுவதற்கு நீதிமன்றம் ஒப்புதல் தெரிவித்துள்ளது என்று கூறினார். இவ்வழக்கை செவிமடுப்பதற்காக முதலீட்டாளர்கள் பலர் நீதிமன்றத்திற்கு வந்திருந்தனர். பாதிக்கப்பட்டவர்கள் சார்பாக தொடங்கப்பட்ட நடவடிக்கைக் குழுவின் தலைவர் சி.அப்புடு, செயலாளர் நாகப்பன் மூக்கன், பொருளாளர் வீரன் ஆகியோர் கலந்து கொண்டனர். 2014இல் பெடரல் நீதிமன்றம் வழங்கிய தீர்ப்பின் ஆணை அறிக்கையை பெறுவதற்கு இரண்டு ஆண்டுகள் ஆனதற்குரிய காரணத்தை நீதிமன்றத்தில் தெரியப்படுத்தி விட்டோம் என்று நாகப்பன் மூக்கன் கூறினார்.


தாங்கி பிடிக்கும் பாஜகவுக்கே இந்த சோகம்னா.. அதிமுக அரசுக்கு எப்படி இருக்கும்!

சென்னை:

பாஜக எவ்வளவு சோகத்தில் இருக்கிறதோ தெரியாது. ஆனால் அதிமுக தரப்பில் நிச்சயம் உள்ளூர ஒரு கிலி உண்டாகியிருக்கும். ஜெயலலிதா மறைவுக்குப் பின்னர் அதிமுக அரசு பாஜகவின் கட்டுப்பாட்டுக்குள் போய் விட்டது என்பது ஒட்டுமொத்த கட்சிகள், மக்களின் கருத்து. அதை அதிமுக வலிமையாக மறுத்ததே இல்லை. பல அமைச்சர்கள் பாஜகவுக்கு ஆதரவாக பகிரங்கமாக பேசியும் வருகின்றனர்.

அப்படி தங்களைத் தாங்கிப் பிடித்துக் கொண்டுள்ள பாஜகவே ஆட்டம் கண்டிருப்பதுதான் அதிமுக தரப்பையும் சேர்த்து அதிர வைத்துள்ளது. ஜெயலலிதா மறைந்ததில் இருந்தே கைதூக்கி அரவணைத்தும், அவ்வப்போது தலையில் குட்டியும் வைத்து கொண்டிருப்பது மத்திய பாஜகதான். ஆனால் நிலைமை இவ்வளவு மோசமாகும் என்று அதிமுக எதிர்பார்க்கவில்லை. அந்த பக்கம் சந்திரபாபு நாயுடு சிரித்து மகிழ்கிறார். இந்த பக்கம் பினராயி விஜயன் பூரிப்பில் உள்ளார். ஆனால் எடப்பாடி பழனிசாமியோ என்ன மாதிரியான உணர்வில் இருக்கிறார் என்று தெரியவில்லை.

இதில் 2 விஷயங்கள் உள்ளன. ஒன்று, எப்போதோ கவிழக்கூடிய ஒரு ஆட்சியை இன்றைக்கும் வரைக்கும் இழுத்து கொண்டு போய் கொண்டிருப்பது மத்திய பாஜகதான். ஆனால் இதெல்லாம் ஒன்றும் லாப நோக்கம் இல்லாமல் மோடி செய்யவில்லை. தமிழகத்தின் இயற்கை வளங்களுக்கு வழி விடப்பட்டுள்ளது. மற்றொரு புறம் ஊழல் புகார் அமைச்சர்களின் குடுமிப்பிடியும் மோடியிடம் உள்ளது.

இன்னொரு காரணம், ஒரு மாநிலம், 2 மாநிலம் என்றால் பரவாயில்லை. ஒரேயடியாக 5 மாநிலங்களிலும் பாஜக இப்படி குப்புற விழுந்துவிட்டதால், காங்கிரசின் பலம் கூடியுள்ளது. ஏற்கனவே காங்கிரஸ்-திமுக கூட்டணி பலமாக உள்ளது, வலுவாக உள்ளது என்று டெல்லி முதல் தமிழகம் வரை எல்லோரும் சொல்லி விட்டார்கள்.

போதாக்குறைக்கு ஸ்டாலின் ஒரு பக்கம் சந்திரபாபு நாயுடு, ராகுலை சந்தித்து கலக்கி வருகிறார். வரப்போகும் தேர்தலிலும் காங்கிரசுக்கு ஆதரவான ஒரு நிலைப்பாடு வந்தால் என்னாகும்? மத்தியிலும் ராகுலும், மாநிலத்தில் ஸ்டாலினும் வந்துவிட நிறைய வாய்ப்புள்ளது. எனவே இந்த 5 மாநில தேர்தல் பாஜகவுக்கு எவ்வளவு அடியை, வலியை, இழப்பை தருகிறதோ அதே அளவுக்குத்தான் அதிமுக அரசுக்கும் தந்துள்ளது.


அசத்தலான 5 தமிழ் இலவச இணைய மென்பொருள்! - அறிமுகப்படுத்திய தமிழக அரசு

ஐந்து மென்பொருள்கள் அடங்கிய தமிழ் இணைய மென்பொருள் தொகுப்பை, தமிழக முதல்வர் எடப்பாடி பழனிசாமி அறிமுகம் செய்து வைத்தார்.

தமிழ் இணைய கல்விக்கழகத்தினால், தமிழ் இணைய மென்பொருள் உருவாக்கும் திட்டத்தின் கீழ், 5 மென்பொருள் அடங்கிய தொகுப்பு, தமிழக அரசு சார்பில் உருவாக்கப்பட்டது.  தமிழிணையம் அகராதித் தொகுப்பு, தமிழிணையம் தரவுப் பகுப்பாய்வு, தமிழிணையம் கருத்துக்களவு ஆய்வு, தமிழிணையம் சொற்றொடர் தொகுப்பு, தமிழிணையம் பிழை திருத்தி, ஆகிய 5 மென்பொருள்கள் கொண்ட தொகுப்பு துவங்கப்பட்டுள்ளது.

இந்த மென் பொருள்கள்மூலம் தமிழ் சொல்லுக்கு பொருள் அறிதல், தமிழில் எழுத்துப் பிழைகளைக் கண்டறிந்து சரிசெய்தல், தமிழ்லெக்ஸிகன், கதிரை வேல் பிள்ளை அகராதி போன்ற அகராதிகளில் உள்ள பொருள் அறிதல், சொற்களைத் தொகுத்து வழங்குதல்,வகைப்படுத்துதல் போன்றவற்றை மேற்கொள்ளலாம். இது தட்டச்சர்கள், மாணவர்கள், ஆசிரியர்கள், ஆராய்ச்சியாளர்கள் என அனைவருக்கும் மிகவும் உதவியாக இருக்கும். தமிழ் கல்விக் கழக இணையதளத்தில் தேவையான தகவல்களைப் பதிவுசெய்து, இந்த மென்பொருள்களை இலவசமாகப் பெற்றுக்கொள்ளலாம்.


ஒரே இரவில் 7 கடைகளில் புகுந்து கொள்ளை

துர்க்கா / சிரம்பான்,

மோட்டார் சைக்கிளில்  தனியாக  நடமாடிய  ஆசாமி ஒரே இரவில் போலி சாவிகளைப் பயன்படுத்தி 7 கடைகளில் புகுந்து பணத்தைக் கொள்ளையிட்ட சம்பவம் வர்த்தகர்களிடையே  பெரும் பரபரப்பை  ஏற்படுத்தியுள்ளது. நேற்று  அதிகாலை  3  மணிக்கு மேல் 6 மணிக்குள் சிரம்பான், ஜாலான்  யாம் துவான், ஜாலான்  துவாங்கு அசான், ஜாலான்  பண்டார் துங்கால் ஆகிய 100  மீட்டர் சுற்றளவில்  அமைந்துள்ள கடைகளின்  வாசல்  கதவின்  பூட்டுகளை உடைக்காமல்  பணம் கொள்ளையிடப்பட்டதாக போலீஸ்  பேச்சாளர் கூறினார்.

சிரம்பான்  நகர்  மத்தியில் லிட்டில்  இந்தியா என அழைக்கப்படும் இடத்தில்  இருக்கும்  இறைச்சி கடை, ஜவுளி கடை உட்பட  7 கடைகளில்  எந்த வித பதற்றமும் இல்லாமல் முகமூடி அணிந்த நபர் கல்லாவில்  வைக்கப்பட்டிருக்கும்  பணத்தை  மட்டும் எடுத்து செல்வது  சிசிடிவியில்  பதிவாகி உள்ளது என  அவர்  குறிப்பிட்டார்.

Read More: MALYSIA NANBAN NEWS PAPER on 16.12.2017


என்னுடைய உத்தரவுக்கு தடையா?

அமெரிக்காவின் 45வது ஜனாதிபதியாக டிரம்ப் பதவியேற்று 14 நாட்கள் கடந்துள்ள நிலையில், டிரம்ப் மீதான விமர்சனங்கள் மற்றும் போராட்டங்கள் குறைந்தபாடில்லை.இதற்கு முக்கிய காரணமாக கருதுவது ரான், ஈராக், சிரியா சூடான், சோமாலியா, லிபியா மற்றும் ஏமன் ஆகிய 7 இஸ்லாமிய நாடுகளைச் சேர்ந்தவர்கள் அமெரிக்காவுக்குள் நுழைய 90 நாட்கள் விசா தடை விதித்தார். மேலும் சிரியா அகதிகள் நுழைய நிரந்தர தடை விதித்தார். இது அமெரிக்காவில் கொந்தளிப்பை ஏற்படுத்தி உள்ளது. இதற்கு எதிர்ப்பு தெரிவித்து பொதுமக்கள் போராடி வருகின்றனர்.இந்த உத்தரவை ரத்து செய்ய வலியுறுத்தி அமெரிக்காவில் கலிபோர்னியா, நியூயார்க் மற்றும் வாஷிங்டன் உள்ளிட்ட பல மாகாணங்களில் உள்ள நீதிமன்றங்களில் வழக்குகள் தொடரப்பட்டுள்ளன. அதற்கு சில நீதிமன்றங்கள் இடைக்கால தடை விதித்துள்ளன. இந்நிலையில், 7 நாட்டு இஸ்லாமியர்கள் நுழைய அனுமதி மறுத்து பிறப்பித்த உத்தரவுக்கு எதிராக அமெரிக்க உச்ச நீதிமன்றம் விதித்த இடைக்கால தடையை அதிபர் டிரம்ப் கடுமையாக விமர்சித்துள்ளார். அரசின் அதிகாரமிக்க ஆணையின் மீது நீதிபதிகள் அதிகாரம் செலுத்துவது கேலிக்குரியது என்று டிரம்ப் கூறியுள்ளார். அமெரிக்காவின் சியாட்டல் மாவட்ட நீதிமன்ற நீதிபதி ஜேம்ஸ் ரோபர்ட் நேற்று டிரம்ப் உத்தரவிற்கு எதிராக இந்த உத்தரவை பிறப்பித்தார் என்பது குறிப்பிடத்தக்கது.


ஐ.பி.எல். கோப்பையை வெல்வதே இலக்கு - விராட் கோலி

11-வது ஐ.பி.எல். கிரிக்கெட் போட்டி வருகிற 7-ந்தேதி தொடங்குகிறது. இதில் பங்கேற்கும் விராட் கோலி தலைமையிலான பெங்களூர் ராயல் சேலஞ்சர்ஸ் அணி தீவிர பயிற்சியில் ஈடுபட்டு வருகிறது.
அந்த அணி இதுவரை மூன்று முறை (2009, 2011, 2016) இறுதிப்போட்டிக்கு முன்னேறி உள்ளது. ஆனால் 3 முறையும் தோல்வியையே சந்தித்தது. இந்த முறை கோப்பையை வெல்ல வேண்டும் என்று வேட்கையுடன் இருக்கிறது. இதுகுறித்து விராட் கோலி கூறியதாவது:-
பெங்களூர் அணியில் 10 ஆண்டுகளாக விளையாடி வருகிறேன். 3 முறை இறுதிப்போட்டிக்குள் நுழைந்தும் கோப்பையை வெல்லவில்லை. பெங்களூர் ரசிகர்களைவிட கோப்பையை வெல்ல வேண்டும் என்ற வேட்கையுடன் இருக்கிறேன். 100 சதவீதம் எனது பங்களிப்பை அளிப்பேன் என்று உறுதியாக கூறுகிறேன்.
கடந்த காலங்களில் பெங்களூர் அணியின் பேட்டிங் வரிசை வலுவாக இருப்பதை பார்த்து வருகிறோம். இந்த முறை ஏலத்தில் பந்துவீச்சிலும் பலம் வாய்ந்த வீரர்கள் தேர்வு செய்யப்பட்டு உள்ளனர். இதனால் கோப்பையை வெல்ல அதிக வாய்ப்பு இருக்கிறது என்ற நம்பிக்கை உள்ளது இவ்வாறு அவர் கூறினார்.


சிறுவயதிலேயே இப்படியா...? மியா ரசிகர்கள்... ஆதரவும் எதிர்ப்பும்

இஸ்ரேலில் வாழ்ந்து வரும் மியா அவ்லாளோ என்ற 5 வயது சிறுமியை இன்ஸ்டாகிராம்  பக்கத்தில் 50 ஆயிரம் பேர் தொடர்ந்து வருகின்றனர் காரணம் அந்த சிறுமியின் சிகை அலங்காரமும் அவருடைய பூனை கண்ணும்தான்.

தன்னுடைய சிறுவயதிலேயே மாடலிங் செய்து தனது புகைப்படங்களை வெளியிட்டு பிரபலம் அடைந்திருக்கிறாரார்  சிறுமி மியா. ஆனால் அதற்கு காரணம் அவர் மட்டும்மல்ல இஸ்ரேலை சேர்ந்த பிரபல சிகை அலங்கார ஒப்பனையாளர் சகி தஹரி என்பவரும்தான். சகி தஹரி கூறுகையில், நான் அவளுக்கு சிகை அலங்கரம் செய்து அவளது புகைப்படங்களை வெளியிட்டேன். மியாக்கு சிகை அலங்காரம் செய்து எளிமையானது காரணம் அவர் எவ்வ ளவு நேரம் ஆனாலும் பொறுமையுடன் அமர்ந்திருப்பார். நான் எப்போதுமே அவளை ''இளவரசி மியா'' என்றுதான் செல்லமாக அழைப்பேன் எனக்கூ றியுள்ளார்.

மியாவின் பெண் ரசிகர்கள் எங்களுக்கு இதுபோல் சிகை இல்லையே என வருத்தப்படுவதாகவும் பொறாமைப்படுவதாகவும் ஆனால் அவளது சிகை அலங்காரம் மற்றும் கண்களுக்கு நாங்கள் ரசிகர்கள் என்றும் ஆதரவு விமர்சனங்களை குவித்து வருகின்றனர். அதேபோல் சிறுவர் சிறுமிகளை தங்களது விருப்பம்போல் விளையாட விடவேண்டும் சிறுவயதிலேயே இப்படியா? மாடலிங் செய்ய பணிப்பது என எதிர்கருத்துக்களும் குவிந்து வருகிறது சிறுமி மியாவுக்கு.


கடலூரில் மீனவர்கள் பயங்கர மோதல்: அதிமுக பிரமுகர் ஓட ஓட வெட்டி கொலை..

கடலூர்:

கடலூரில் இரு மீனவ கிராமங்களுக்கும் ஏற்பட்ட மோதலில் அதிமுக பிரமுகர் வெட்டி கொல்லப்பட்டார். மோதல் காரணமாக கலவர பகுதிகளில் ஏராளமான போலீசார் குவிக்கப்பட்டுள்ளனர். தமிழகத்தில் மீன்பிடி தடைகாலம் நடந்து வருவதால் மீனவர்கள் கடலுக்குள் மீன்பிடிக்க செல்லவில்லை. எனவே பைபர் படகு மூலம் மட்டும் கடலில் மீன்பிடித்து வருகின்றனர்.

இந்தநிலையில் கடலூர் தேவனாம்பட்டினம் மீனவர்களுக்கும், சோனாங்குப்பத்தை சேர்ந்த மீனவர்களுக்கும் இடையே பைபர் படகில் சென்று மீன்பிடிப்பது தொடர்பாக கடந்த சில நாட்களுக்கு முன்பு தகராறு ஏற்பட்டது. இதனால் அந்த 2 பகுதி மீனவர்களுக்கிடைய முன்விரோதம் இருந்து வருகிறது.

இன்று காலை தேவனாம்பட்டினம் மற்றும் சோனாங்குப்பம் பகுதி மீனவர்கள் கடலில் மீன்பிடித்து கொண்டி ருந்தனர். அப்போது முன்விரோதத்தை மனதில் வைத்துக்கொண்டு 2 பகுதி மீனவர்களுக்கும் இடையே வாக்குவாதம் ஏற்பட்டது. சோனாங்குப்பம் பகுதி மீனவர்களை சுற்றிவளைத்து அவர்களை கரைக்கு திரும்ப முடியாமல் தேவனாம்பட்டினம் மீனவர்கள் மறித்தனர். அதில் சில மீனவர்கள் கடலில் குதித்து கரைக்கு திரும்பி வந்தனர். ஆனால் சோனாங்குப்பம் மீனவர்களில் பலர் கரைக்கு திரும்ப முடியாமல் படகிலேயே இருந்தனர்.

கரைக்கு திரும்பிய அவர்கள், தேவனாம்பட்டினம் மீனவர்கள் தகராறில் ஈடுபடபோவதாக தெரிவித்தனர். இதுகுறித்து முதுநகர் போலீசில் சோனாங் குப்பம் பகுதி மக்கள் புகார் செய்தனர். ஆனால் போலீசார் சோனாங்குப்பத்துக்கு வர காலதாமதம் ஏற்பட்டது. இந்த இடைபட்ட நேரத்தை பயன்படுத்தி தேவனாம்பட்டினத்தை சேர்ந்த 500 க்கும் மேற்பட்ட மீனவர்கள் அரிவாள், கடப்பாரை, கத்தி உள்ளிட்ட பயங்கர ஆயுதங்களுடன் தேவனாம்பட்டினம் கடற்கரையில் திரண்டு, சோனாங்குப்பத்துக்கு நடந்து சென்றனர்.

தகவல் அறிந்த போலீஸ் சூப்பிரண்டு விஜயகுமார் தலைமையிலான போலீசார் ஆயுதங்களுடன் ஊர்வலமாக செல்லக் கூடாது என தடுத்தனர். இதனால், போலீசாருக்கும், தேவனாம்பட்டினம் மீனவர்களுக்கும் இடையே கடும் வாக்குவாதம் ஏற்பட்டது. அப்போது அவர்கள் தடையை மீறி சென்றதால், மீனவர்களை போலீசார் விரட்டி அடித்தனர்.

இந்தநிலையில் தேவனாம்பட்டினம் மீனவர்களில் 15 பேர் திடீரென சோனாங்குப்பத்துக்கு அரிவாளுடன் சென்றனர். அங்கு வெளியில் நின்று கொண்டிருந்த சோனாங்குப்பத்தை சேர்ந்த அ.தி.மு.க. பிரமுகர் பஞ்சநாதன் 65, மற்றும் பாண்டியன் 58, ஆகியோரை சரமாரியாக அரிவாளால் வெட்டி னர். இதைதடுக்க வந்த முனியம்மாள் 65, ஏழாயி 45, ஆகிய 2 பெண்களையும் அவர்கள் தடியால் தாக்கிவிட்டு அங்கிருந்து தப்பி ஓடிவிட்டனர்.

இந்த தாக்குதலில் பஞ்சநாதன், பாண்டியன், முனியம்மாள் மற்றும் ஏழாயி ஆகிய 4 பேரும் பலத்த காயம் அடைந்தனர். அவர்களை மீட்டு அங்கிருந்தோர் கடலூர் அரசு ஆஸ்பத்திரிக்கு அனுப்பி வைத்தனர். அங்கு அவர்களுக்கு தீவிர சிகிச்சை அளிக்கப்பட்டது. இதில் பஞ்சநாதன் சிகிச்சை பலன் அளிக்காமல் பரிதாபமாக இறந்தார்.

பாண்டியன் உள்பட 3 பேருக்கு தொடர்ந்து சிகிச்சை அளிக்கப்பட்டு வருகிறது. சோனாங்குப்பத்தில், டி.ஜ.ஜி.சந்தோஷ்குமார், போலீஸ் சூப்பிரண்டு விஜய குமார் ஆகியோர் தலைமையில் ஏராளமான போலீசார் பாதுகாப்பு பணியில் ஈடுபட்டுள்ளதுடன், பொதுமக்களிடம் விசாரணை மேற்கொண்டு வருகின்ற னர். இதனால் அவர்கள், கடலில் மீன்பிடிப்பது பாதிக்கப்படுமோ என அச்சத்தில் உள்ளனர்.

இதேபோல் தேவனாம்பட்டினத்திலும் போலீசார் குவிக்கப்பட்டுள்ளனர். அரிவாளால் வெட்டி விட்டு தப்பிஓடிய கும்பலை போலீசார் தேடி வருகின்றனர். அத்துடன் கடலோர போலீசாரும் கடலுக்குள் சென்றுள்ளனர். தாக்குதலை தொடர்ந்து சோனாங்குப்பம் பகுதியை சேர்ந்த 50 க்கும் மேற்பட்டோர் தேவ னாம்பட்டினம் கடற்கரைக்கு டீசல் கேனுடன் சென்றனர். அங்கு கரையில் நிறுத்தப்பட்டிருந்த படகுகளை எரிக்க முயன்றனர். ஆனால் அதற்குள் போலீ சார் அங்கு சென்று அவர்களை விரட்டி அடித்தனர். இந்த சம்பவத்தால் கடலூரில் பெரும் பரபரப்பு ஏற்பட்டுள்ளது.


விரைவு ரெயில் தடம்புரண்டதில் 52 பேர் காயம்

உத்தர பிரதேச மாநிலம் மகோபா ரெயில் நிலையம் அருகே சென்றபோது தடம்புரண்டு விபத்துக்குள்ளானது. இதில், அந்த ரெயிலின் 8 பெட்டிகள் தண்ட வாளத்தை உடைத்துக்கொண்டு தரையில் புதைந்தது. சுமார் 400 மீட்டர் நீளத்திற்கு தண்டவாளம் சேதம் அடைந்தது. இந்த விபத்துபற்றி தகவல் அறிந்த ரெயில்வே மீட்புக்குழு மற்றும் தேசிய பேரிடர் மீட்புக்குழு சம்பவ இடத்திற்கு வந்து மீட்பு பணியில் ஈடுபட்டனர். இதில், 52 பயணிகள் காயமடைந்து மருத்துவமனைக்கு அனுப்பி வைக்கப்பட்டனர். அவர்களில் 10 பேரின் நிலைமை கவலைக்கிடமாக இருப்பதாக தகவல் வெளியாகி உள்ளது. இந்த விபத்து திட்டமிட்ட நாசவேலையாக இருக்கலாம் என சந்தேகிக்கப்படுகிறது. ஆனால், முதற்கட்ட விசாரணையில் அப்படி எதுவும் சந்தேகப்படும்படியான தகவல் கிடைக்கவில்லை என காவல்துறை கூடுதல் இயக்குனர் தெரிவித்துள்ளார். அதேசமயம் அனைத்து கோணங்களிலும் விசாரணை நடத்தப்படும் என கூறினார். இந்த விபத்து குறித்து தகவல் அறிந்த மாநில சுகாதாரத்துறை மந்திரி சித்தார்த் நாத் சிங், சம்பவ இடத்திற்கு வந்து மீட்பு பணியை பார்வையிட்டார். பின் னர் விபத்தில் பலத்த காயமடைந்தவர்களுக்கு 50 ஆயிரம் ரூபாயும், லேசான காயம் அடைந்தவர்களுக்கு தலா 25 ஆயிரம் ரூபாயும் வழங்கப்படும் என அறிவித்தார். ரெயில்வே வாரிய உறுப்பினர் முகமது ஜாம்ஷெட், பிடிஐ செய்தி நிறுவனத்திற்கு அளித்த பேட்டியில், ‘ரெயில் தடம்புரண்டது தொடர்பாக ரெயில்வேயின் மூத்த அதிகாரியால் விசாரணை நடத்தப்படும்’ என்றார். இது நாசவேலையா அல்லது பராமரிப்பு குறைபாடு காரணமா? என்ற கேள்விக்கு பதிலளித்த அவர், விசாரணை அறிக்கை தாக்கல் செய்யப்படும் வரை, எதையும் உறுதியாக கூற முடியாது என்றார்.


கதிராமங்கலத்துக்கான போராட்டம்... தொடர் சிறைவாசத்தில் பேரா.ஜெயராமன்!

கதிராமங்கலத்தில் ஓ.என்.ஜி.சி-க்கு எதிராகப் போராடிய பேராசிரியர் ஜெயராமன் உள்பட 10 பேரின் காவல் நீட்டிக்கப்பட்டுள்ளது. தஞ்சை மாவட்டம், கதிராமங்கலம் கிராம விளைநிலங்களில், ஓ.என்.ஜி.சி தனது எண்ணெய்க் குழாய்களைப் பதித்தது. இந்தக் குழாய்களில் ஏற்பட்ட கசிவு காரண மாக விளைநிலங்கள் கடுமையான சேதத்தைச் சந்தித்துள்ளன. இந்நிலையில், அந்தக் கிராம மக்களுடன் இணைந்து மீத்தேன் திட்ட எதிர்ப்புக் கூட் டமைப்பின் ஒருங்கிணைப்பாளர், பேராசிரியர் ஜெயராமன் உள்பட பலர் போராட்டத்தில் ஈடுபட்டனர். அப்போது போராட்டக்காரர்கள் மீது போலீஸார் தடியடி நடத்தியதால் அப்பகுதியே கலவர பகுதியாக மாறியது. இதைத் தொடர்ந்து போராட்டத்தில் ஈடுபட்ட பேரா.ஜெயராமன் உள்ளிட்ட 10 பேர் மீது, வழக்குப் பதிவு செய்து அவர்களை திருச்சி மத்திய சிறையில் அடைத்தனர். இந்நிலையில், சிறையில் அடைக் கப்பட்டுள்ள 10 பேரையும் விடுவிக்கக்கோரி பல்வேறு போராட்டங்கள் முன்னெடுக்கப்பட்டன. தற்போது, பேராசிரியர் ஜெயராமன் உள்பட கைது செய்யப் பட்ட 10 பேருக்கும், ஜூலை 28-ம் தேதி வரை காவல் நீட்டிக்கப்பட்டுள்ளது. இதற்கான உத்தரவை மாவட்ட உரிமையியல் நீதிமன்றம் பிறப்பித்துள்ளது.


மோனிகா லெவின்ஸ்கியிடம் மன்னிப்பு கோரிய முன்னாள் அதிபர் பில் கிளிண்டன்

வாஷிங்டன்

அமெரிக்காவின் முன்னாள் அதிபர் பில் கிளிண்டன், தாம் தவறாக நடந்து கொண்டதாக கூறி, செயலாளராக பணியாற்றிய மோனிகா லெவின்ஸ்கியிடம் பொது நிகழ்ச்சி ஒன்றில் மன்னிப்பு கோரியுள்ளார்.அமெரிக்க அதிபராக கிளிண்டன் இருந்தபோது, அவரது உதவியாளராக இருந்தவர் மோனிகா லெவின்ஸ்கி. அப்போது இருவருக்குமிடையே தவறான உறவிருந்ததாக புகைப்படங்களோடு ஊடகங்களில் செய்தி வெளியானது.

நியூயார்க் நகரில் தமது வாழ்க்கை வரலாறு குறித்த புத்தகத்தை வெளியிட்ட பில் கிளிண்டன், பார்வையாளர்களிடையே உரையாற்றினார். அப்போது சமூக வலைத்தளங்களில் பெண்கள் மீதான பாலியல் துன்பம் குறித்த மி டு MeToo ஹேஷ்டாக் குறித்து பாராட்டு தெரிவித்தார். மோனிகாவிடம் தவறாக நடந்து கொண்டதற்காக, அவரது குடும்பத்தினர், அமெரிக்க மக்கள் மற்றும் அமைச்சர்களிடம் மன்னிப்பு கோருவதாக தெரிவித்தார்.


உலகம் ஆஸ்திரேலியாவில் கரை ஒதுங்கிய 150 திமிங்கலங்கள் உயிரிழப்பு

சிட்னி : ஆஸ்திரேலியாவில் உள்ள ஹேம்லின் பே கடற்கரையில் 150 திமிங்கலங்கள் இறந்த நிலையில் கரை ஒதுங்கியது வனவிலங்கு நல ஆர்வ லர்களை அதிர்ச்சிக்கு உள்ளாக்கியுள்ளது. இதனையடுத்து அங்கு விரைந்து சென்ற மருத்துவம் மற்றும் தன்னார்வ குழுவினர் அவற்றை மீட்டனர்.
பெர்த் நகரையொட்டிய ‘ஹேமலின் பே’ கடற்கரையில் நூற்றுக்கணக்கான பைலட் வகை திமிங்கலங்கள் நேற்று காலை கரை ஒதுங்கியிருப்பதை மீன வர்கள் கண்டனர். இது குறித்து அவர்கள் அளித்த தகவலின்பேரில், அங்கு வந்த வன விலங்குகள் துறை அதிகாரிகள், திமிங்கலங்களை மீண்டும் கட லுக்குள் கொண்டு விடும் நடவடிக்கையில் ஈடுபட்டனர்.ஆனால் அதில் 5 திமிங்கலங்கள் மட்டுமே காப்பாற்ற முடிந்ததாக மருத்துவ குழு தெரி வித்துள்ளது.
பின்னர் அவற்றைக்கு சிகிச்சைக்கு அளிக்கப்பட்டு மீண்டும் ஆழ்கடல் பகுதிக்கு விடப்பட்டன. உயிரிழந்த திமிங்கலங்கள் அதிகபட்சமாக 16 அடி வரை  உள்ளதாகவும் ஆழ்கடலில் இருந்து பாறை நிறைந்த பகுதிகளுக்கு வந்ததால் அவை உயிரிழந்திருக்கலாம் என்று தெரிவிக்கப்பட்டுள்ளது.
கரை ஒதுங்குவது ஏன்?
‘ஹேப்’ எனப்படும் ஒரு வகை கிருமித் தொற்றால் பாதிக்கப்படும் திமிங்கலங்கள் உடல்நிலை பாதிக்கப்பட்டு கரை ஒதுங்கும். அதுதவிர, இரை தேடி முன்னே செல்லும் திமிங்கிலம் வழி தவறி விடுமானால், அதைப் பின்பற்றிச் செல்லும் திமிங்கிலங்களும் வழி தவறி கரை ஒதுங்கும் என்கின்றனர் கடல் ஆராய்ச்சியாளர்கள்.


சவால்களை சமாளிக்ககூடிய 2017 பட்ஜெட்!

இன்று நாடாளுமன்றத்தில் தாக்கல் செய்யப்படவுள்ள 2017ஆம் ஆண்டுக்கான வரவு - செலவுத் திட்டம் நிச்சயமற்ற, சவால்மிக்க உலகப் பொருளாதாரச் சூழ்நிலையை சமாளிக்கக் கூடிய வகையில் இருக்கும் எனப் பிரதமர் டத்தோஸ்ரீ நஜீப் துன் ரசாக் கூறியுள்ளார். மக்களுக்கு நன்மையளிக்கக் கூடிய வரவு - செலவுத் திட்டத்தை தாக்கல் செய்வதில் அரசாங்கம் அக்கறை கொண்டுள்ளது. வாழ்க்கைச் செலவினம் குறைப்பு, வீடமைப்பு, இதர முக்கியத்துவம் செலுத்த வேண்டிய இதர பிரச்சினை களையும் அரசாங்கம் அடையாளம் கண்டுள்ளது. தேசிய பொருளாதாரத்தை வலுப்படுத்தி, வளர்ச்சியைத் தூண்டும் வகையிலான பட்ஜெட்டை அரசாங்கம் அறிவிக்கும். அதில் தொழில்துறையும் அடங்கும். அரசாங்கம் வழங்கும் ஊக்கத்தின் மூலம் சிறு மற்றும் நடுத்தர நிறுவனங்கள் பெரியதொரு பங்கினை ஆற்றக்கூடிய வகையில் வரவு - செலவுத் திட்டம் அமையும் என நேற்று முகநூலில் பதிவேற்றப்பட்ட ஒளிப்பதிவில் பிரதமர் குறிப்பிட்டுள்ளார். 1 மலேசியா மக்கள் உதவி வழங்கல் (பிரிம்), இதர பல தொடக்க முயற்சிகள் குறித்து 2017 பட்ஜெட்டில் அறிவிக்கப்படும். அரசாங்கக் கொள்கை நேர்மையானதாகவும் சமநிலையானதாகவும் இருப்பதை அரசாங்கம் விரும்புகிறது என்றும் அவர் கூறினார். தமது தலைமைத்துவத்தில் மலேசியா திவால் நிலைக்கு உள்ளாகும் எனக் கூறும் எதிர்க் கட்சியினரை நஜீப் சாடினார். பிரிம் 2012இல் அறிமுகப்படுத்தப்பட்டது. அது முதல் ஒவ்வோராண்டும் அந்த உதவித் தொகையை அரசாங்கம் அதிகரிக்கக்கூடிய திறனுடன் இருப்பதை தேசிய முன்னணி அரசாங்கம் நிரூபித்துள்ளது என்றும் நஜீப் குறிப்பிட்டுள்ளார்.


சுற்றுலா பஸ் வெடித்து சிதறிய விபத்தில் 26 பேர் பலி

தைப்பே,ஜூலை 20- தைவானில் வெளிநாட்டு சுற்றுலா பயணிகள் சென்ற தனியார் பஸ் வெடித்து சிதறிய விபத்தில் 26 பேர் பலியானதாக தெரியவந்துள்ளது. தைவான் நாட்டின் தலைநகரான தைபே-வில் இருந்து தவோயுவான் பகுதியில் உள்ள பிரதான நெடுஞ்சாலை வழியாக நேற்று பிற்பகலில் சென்று கொண்டிருந்த ஒரு சுற்றுலா பஸ், சாலையோர தடுப்பில் மோதிய வேகத்தில் தீப்பற்றி, வெடித்துச் சிதறியது. இந்த விபத்தில் 26 பேர் பலியானதாகவும், அவர்களில் பெரும்பாலானோர் சீனாவைச் சேர்ந்த சுற்றுலா பயணிகள் எனவும் உள்ளூர் ஊடகங்கள் தெரிவித்துள்ளன. இந்நிலையில் விபத்தில் பலியானவர்களை மீட்கும் பணி தீவிரப்படுத்தப்பட்டுள்ளதாக போலீஸ் பேச்சாளர் தெரிவித்தார். அதே சமயம் இவ்விபத்து தொடர்பான விசாரணை பல்வேறு கோணங்களில் மேற்கொள்ளப்பட்டு வருவதாகவும் அவர் குறிப்பிட்டார்.


ஜாலான் சுங்கை தமிழ்ப்பள்ளிக்கு புலவர் இராமதாசரின் பெயர் பரிந்துரை

ஜார்ஜ்டவுன்,

சுமார் 69 ஆண்டுகள் பழைமை வாய்ந்த, ஜாலான் சுங்கை தமிழ்ப்பள்ளியை பெரும் புலவர் இராமதாசர் பள்ளியென பெயர் மாற்றம் செய்வதற்கான நட வடிக்கை எடுக்கப்பட்டுள்ளது. இது தொடர்பான ஆலோசனை அண்மையில் முன்வைக்கப்பட்டது. மேலும், இப்பெயர் மாற்றத்திற்கான பரிந்துரை மலேசிய முத்தமிழ்ப் புலவர் இராமதாசர் மன்றத்திடம் சமர்ப்பிக்கப்பட்டுள்ளது. இப்பெயர் மாற்றம் தொடர்பான ஆலோசனைக் கூட்டம் அண்மையில் இங்கு நடை பெற்ற வேளையில், பள்ளியின் முன்னாள் மாணவர் சங்க உறுப்பினர்களும் மலேசிய முத்தமிழ்ப் புலவர் இராமதாசர் மன்றப் பொறுப்பாளர்களும் கலந்து கொண்டனர்.

Read More: Malaysia Nanban Tamil Daily on 21.5.2019


கடலிலும் தாமரை மலரும்- தமிழிசை பேச்சு

தூத்துக்குடி சங்கரப்பேரியில் நடைபெற்ற அதிமுக-பாஜக தேர்தல் கூட்டத்தில் பாஜக தேசிய தலைவர் அமித்ஷா கலந்துகொண்டார். இந்த கூட்டத்தில் பேசிய தூத்துக்குடி பாஜக வேட்பாளர் தமிழிசை சவுந்தரராஜன், அமித்ஷா நடந்துவந்தாலே வெற்றியை தருபவர் ஆனால் தற்போது அவர் பறந்து (விமானத்தில்) வந்துள்ளார் வெற்றி நிச்சயம் என பேசிய தமிழிசை தூத்துக்குடி கடலிலும் தாமரை மலரும். எந்தத் தியாகத்தை செய்தாவதுவெற்றி பெறு வோம் என பேசினார்.


தங்கள் 3 பிள்ளைகளின் ஆரம்பக் கல்வியையும் தமிழ்ப்பள்ளியிலே தொடர வைத்த மொழிப் பற்றாளர் குடும்பம்.

பந்திங்,

தாய்மொழிக் கல்வியின் வழியே பிள்ளைகளை உடல், மனம் மற்றும் ஆன்மீக ரீதியாக வளப்படுத்த முடியும் என்பதாக உளவியல் ஆய்வுகள் கூறுகின்றன. தமிழ்ப்பள்ளி மாணவர்களின் கல்வித் தேவைகளுக்கு மட்டும் முக்கியத்துவம் வழங்காமல் ஆன்மீக வளர்ச்சியிலும் முழுமையான ஈடு பாட்டினைக் கொண்டிருப்பதை முழுமையாக நம்பியதன் அடிப்படையில் தனது மூன்று செல்வங்களின் ஆரம்பக் கல்வியை தமிழ்ப்பள்ளியிலேயே தொடங்கும் வாய்ப்பினை வழங்கியதாகப் பெருமையோடு கூறுகின்றனர் சிலாங்கூர், பந்திங் நகரில் வசித்துவரும் இராஜதீரன் இராஜகோபால் - சரஸ்வதி கணபதி தம்பதியர்.

தாய்மொழிக் கல்வியின் வழி சிறந்த தலைமைத்துவ ஆற்றலைப் பெற முடியும். என நிரூபித்துள்ளார் இராஜதீரன் இராஜகோபால் - சரஸ்வதி கணபதி இணையரின் மூத்த புதல்வி யாழினி மீனா இராஜதீரன். சிலாங்கூர் ஜெஞ்சாரோம் தமிழ்ப்பள்ளியில் கல்வியைத் தொடர்ந்த இரா.யாழினி மீனா இடைநிலைப்பள்ளிக் கல்வியை தெலுக் பங்லீமா காராங்  (SMK Teluk Panglima Garang) பள்ளியில் முடித்து விட்டு மலாயாப் பல்கலைக்கழகத்தில் (க்) இந்திய ஆய்வியல் துறையில் இளங்கலைப் பட்டப்படிப்பை முடித்துவிட்டு மலேசிய தேசியப் பல்கலைக்கழகத்தில் (க்ஓ) வணிக நிர்வாகத் துறையில் முதுகலைக் கல்வியைப் பெற்றுள்ளார்.

மலாயாப் பல்கலைக்கழகப் பேரவைக் கதைகள் நிகழ்வின் இயக்குநராகப் பணியாற்றியதோடு மட்டுமல்லாமல் 2015ஆம் ஆண்டில் நடைபெற்ற உலகத் தமிழாராய்ச்சி மாநாட்டில் ்சுதிருக்குறளில் வணிகவியல் கோட்பாடுகள்ீீ எனும் தலைப்பில் கட்டுரையும் படைத்துள்ளார்.

இத்தம்பதியரின் இரண்டாவது வாரிசான திருநாவுக்கரசு இராஜதீரன் ஜெஞ்சாரோம் தமிழ்ப்பள்ளியில் கல்வி பயின்று, தெலுக் பங்லீமா காராங் இடைநிலைப்பள்ளியில் உயர்கல்வியைப் பெற்று மலேசிய வடக்குப் பல்கலைக்கழகத்தில் (UUM)  கல்வியை முடித்துவிட்டு தற்போது பயிற்சியை மேற்கொண்டு வருகின்றார்.

கடந்த 40 ஆண்டுகளாக தன்னார்வ நிலையில் தமிழ்மொழி மற்றும் தமிழ் இலக்கியப் பாடங்களை மாணவர்களுக்குப் போதித்து வரும் ஒரு காப்புறுதி முகவரான இராஜதீரன் இராஜகோபாலின் மூன்றாவது வாரிசான யாதவி இராஜதீரன் அதே ஜெஞ்சாரோம் தமிழ்ப்பள்ளியில் காலடி எடுத்து வைத்து இன்று இந்தியா மணிப்பால் பல்கலைக்கழகத்தில் மருத்துவத்துறை மாணவராக உயர்ந்துள்ளார்.

கல்வியை இறை சக்தியாகக் காணும் உணர்வு நம்மிடம் மட்டுமே இருப்பதால் தமிழ்ப்பள்ளிகளில் மட்டுமே அவ்வுணர்வைப் பெற முடியும் என்பதை நிரூபித்திருக்கும் இராஜதீரன் இராஜகோபால் - சரஸ்வதி கணபதி இணையரைப் போல் ஆயிரக்கணக்கான பெற்றோர்களை உருவாக்க தமிழ்ப்பள்ளிகள் காத்திருக்கின்றன. எனவே தமிழ்ப்பள்ளியில் கல்விப் பயணத்தைத் தொடங்குவதற்கு எவ்விதமான சந்தேகமும் தேவையில்லை என்பதை இராஜதீரன் இராஜகோபால் பதிவு செய்கின்றார்.


கட்டுப்பாட்டை இழந்து சாலையை பள்ளத்தில் விழுந்த கார்!

கோத்தா திங்கி சிம்பாங் செலுயுட்டில் புரோட்டன் பெர்சோனா வாகனம் கட்டுப்பாட்டை இழந்து சாலையை விட்டு 3 மீட்டர் பள்ளத்தில் விழுந்ததில் வாக னத்தில் பயணித்த மூவர் மரணமுற்ற வேளையில் ஒருவர் கடுமையாக காயமடைந்தார். அச்சம்பவத்தில் மாண்டவர்கள் வாகன மோட்டியான நோர் ஹைசாம் பின் ஙாத்தினோ (வயது 34) பயணிகளான முகமட் இஸ்வான் ஙாத்தினோ (வயது 23), முகமட் இன்டெருல் பின் சைன் (வயது 32) என அடை யாளம் காணப்பட்டது. விபத்தில் கடுமையாக காயமடைந்த ஹிஷாமுடின் பின் ஙாத்தினோ சிகிச்சைக்காக மருத்துவமனைக்கு கொண்டு செல்லப்பட்டார். சம்பவம் குறித்து காலை 9.58 மணிக்கு தகவல் பெற்ற கோத்தா திங்கி தீயணைப்பு, மீட்புக் குழுவினர் சம்பவ இடத்திற்கு விரைந்ததோடு வாகனத்தில் சிக்கி மாண்ட வர்களையும் காயமடைந்தவரையும் மீட்டனர். காலை 9 மணிக்கு அந்த விபத்து நிகழ்ந்திருக்கலாம் என நம்பப்படும் வேளையில் பொது மக்கள் அதனைக் கண்டு தகவல் வழங்கியதாக நம்பப் படுகின்றது. அவ்விபத்தில் மாண்ட மூவரில் இருவர் சகோதரர்கள் என்பதோடு காயமடைந்தவரும் மாண்டவர்களின் சகோதரராவார் என்பது குறிப்பிடத் தக்கது.


சரித்திரம் படைத்தது மலேசியா.

தமிழ்நாடு, புதுச்சேரியில் நடைபெற்ற ஆரம்பத் தமிழ்ப்பள்ளி மாணவர்களுக்கான நான்காவது அனைத்துலக மாணவர் முழக்க போட்டியில் மலேசியா வின் ரவின் நாயக்கர் வெற்றியாளராக  வாகை சூடினார். இந்த அனைத்துலக மாணவர் முழக்கப் போட்டியில் முதன் முறையாக வெற்றியாளராக வாகை சூடியுள்ளது மலேசியா.

தமிழ்நாடு, புதுச்சேரியில் நடைபெற்ற ஆரம்பத் தமிழ்ப் பள்ளி மாணவர்களுக்கான நான் காவது அனைத்துலக மாணவர் முழக்க போட்டியில் மலேசியா வின் ரவின் நாயக்கர் வெற்றியாளராக  வாகை சூடினார். உள்நாட்டு தொலைக்காட்சி நிறுவனமான ஆஸ்ட்ரோ வான வில்லும் வணக்கம் மலேசியாவும் இணைந்து படைத்த இந்த அனைத்துலக மாணவர் முழக்கப் போட்டியில் முதன்முறையாக வெற்றியாளராக வாகை சூடியுள்ளது மலேசியா.

ஜொகூர் கங்கார் பூலாய் மாணவரான ரவின் முதலிடத் தையும் இந்தியாவின் வேலம் மாள் பள்ளி மாணவி ஆர்த்தி வள்ளீஸ்வரன் இரண்டாவது இடத்தை யும் ஜொகூர் மாசாய் மாணவரான சஸ்வின்ராஜ் மூன் றாவது இடத்தையும் பிடித்தனர். இலங்கையைச் சேர்ந்த மாணவரான தாருகன் பஞ்சநாதன் மற்று மொரு மூன்றாவது வெற்றியாளராக வாகை சூடினார்.

இதுவரை நடந்த மூன்று அனைத்துலக போட்டிகளில் இந்தியாவே முதலிடத்தை வென்றது. ஆனால் இம்முறை கடுமையான போட்டி களத்தில் மலேசிய போட்டியாளர் ரவின் மிகச் சிறப்பாக வாதம் புரிந்து மாபெரும் இறுதிச் சுற்றில் வாகை சூடி மலேசியாவுக்கு பெருமை சேர்த்தார்.


ஜெ. குரு சிலைக்கு ராமதாஸ், அன்புமணி மலர்மரியாதை

மறைந்த வன்னியர் சங்கத் தலைவர்  ஜெ.குருவின் முதலாம் ஆண்டு நினைவு நாள் இன்று கடைபிடிக்கப்பட்டது. அதையொட்டி  திண்டிவனம் கோனேரிக்குப்பம் வன்னியர் கல்வி அறக்கட்டளை வளாகத்தில் உள்ள அவரது திருவுருவச் சிலைக்கு பா.ம.க. நிறுவனர் ராமதாஸ் அவர்களும், மருத்துவர் அன்புமணி இராமதாஸ் அவர்களும் மாலை அணிவித்தும், மலர் தூவியும் மரியாதை செலுத்தினார்கள். பா.ம.க. தலைவர் ஜி.கே.மணி மற்றும் மாநில, மாவட்ட நிர்வாகிகளும் இந்த நிகழ்ச்சியில் பங்கேற்று  குருவுக்கு மரியாதை செய்தனர்.


1எம்டிபி விவகாரம்: வெ.23.65 கோடி மலேசியாவிடம் திருப்பி ஒப்படைப்பு

பெட்டாலிங் ஜெயா,

அமெரிக்க அரசாங்கம் ஐந்து கோடியே  70 லட்சம் அமெரிக்க டாலருக்கும் (23  கோடியே 65 லட்சம் வெள்ளி) மேற்பட்ட நிதியை மலேசியாவிடம் திருப்பி ஒப்படைத்துள்ளது என்றும் 1 மலேசியா டெவலப்மெண்ட் பெர்ஹாட்டின்  (1எம்டிபி) கைப்பற்றப்பட்ட  சொத்துக்களில் இருந்து மீட்கப்பட்ட முதல் தவணை தொகை இதுவாகும் என்றும் சட்டத்துறை தலைவரின் அலுவலகம் (ஏஜிசி) கூறிற்று. அமெரிக்க  நீதித்துறையின் (டிஓஜே) ஊழல்  பேர்வழிகள் சொத்து மீட்பு நடவடிக்கையின் கீழ் இவ்வாறு  செய்யப்பட்டிருப்பதாகவும் இந்தப் பணம்  1எம்டிபி சொத்து மீட்பு வங்கிக் கணக்கிற்கு  மாற்றப்பட்டிருப்பதாகவும் சட்டத்துறை தலைவர் டோமி   தோமஸ் தெரிவித்தார்.

Read More: Malaysia Nanban Tamil Daily on 8.5.2019


மின்னணு வாக்குப்பதிவு இயந்திரங்கள் குறித்து கருத்து கூறியவர் மீது வழக்கு பதிவு.

லண்டனில் நேற்று நடைபெற்ற பத்திரிக்கையாளர் சந்திப்பில் பேசிய சைபர் கிரைம் நிபுணரான சையத் சுஜா என்பவர் 2014 க்கு பின் இந்தியாவில் நடந்த பெரும்பான்மை தேர்தல்களில் வாக்குப்பதிவு இயந்திரங்களில் மோசடி நடைபெற்றுள்ளது என கூறி பரபரப்பை ஏற்படுத்தினார். மேலும் மின்னணு வாக்குப்பதிவு இயந்திரத்தில் முறைகேடு செய்யலாம் எனவும் கூறினார். இது நாடு முழுவதும் பெரும் சர்ச்சையை ஏற்படுத்தியது.

இதுதொடர்பான ஹேஷ்டேக் -களும் சமூகவலைதளங்களில் ட்ரெண்ட் ஆனது. இதனை தொடர்ந்து, நேற்று நடைபெற்ற அந்த பத்திரிகையாளர் சந்திப்பு தொடர்பாக இந்திய தேர்தல் ஆணையம், டெல்லி காவல் துறையிடம் புகார் ஒன்றை அளித்துள்ளது. அதன்படி லண்டனில் நேற்று நடந்த நிகழ்ச்சியில் தவ றான தகவலை பரப்பியதாக சையத் சுஜா மீதும், நிகழ்ச்சி ஏற்பாட்டாளர் மீதும் வழக்கு பதிவு செய்யபட்டுள்ளது.


தேசிய முன்னணியா பக்காத்தானா?

கோலாலம்பூர்,

மலேசிய பொதுத் தேர்தல் வரலாற்றில் மிக கடுமை வாய்ந்ததாக கருதப்படும் வரும் 14 ஆவது பொதுத் தேர்தலில் புத்ராஜெயா வைக் கைப்பற்றப்போவது தேசிய முன்னணியா அல்லது பக்காத்தான் ஹராப்பானா என்ற பெரும் கேள்வி எழுந்துள்ள வேளையில் அடுத்த ஆட்சியை அமைக்கப் போவது யார் என்பதை முடிவு செய்யவிருக்கும்  56 நாடாளுமன்றத் தொகுதிகளிலும்  இரு தரப்பும் முழு வீச்சில் கவனம் செலுத்தத் தொடங்கியுள்ளன.

Read More: Malaysia Nanban Tamil Daily on 21.4.2018


கேரளாவில் நாடாளுமன்ற தேர்தலில் போட்டியிடுகிறார் சரிதா நாயர்

எர்ணாகுளம்,

 கேரளாவில் நாடாளுமன்ற தேர்தலில் போட்டியிட போவதாக சரிதா நாயர் கூறியுள்ளார்.

கேரளாவில் காங்கிரஸ் ஆட்சியின் போது சோலார் பேனல் மோசடி வழக்கில் சிக்கி பிரபலமானவர் சரிதா நாயர். இவ்வழக்கில் முதல்வராக இருந்த உம்மன் சாண்டி உள்பட பலருக்கும் தொடர்பு இருப்பதாக குற்றம் சாட்டினார். சோலார் பேனல் தொடர்பான ஆலோசனைக்கு சென்ற போது உம்மன் சாண்டி தன்னை பாலியல் பலாத்காரம் செதார் எனவும் குற்றம்  சாட்டினார். இப்போது நாடாளுமன்ற தேர்தலில் காங்கிரஸ் வேட்பாளர் ஹபி ஈடனுக்கு எதிராக எர்ணாகுளம் நாடாளுமன்ற  தொகுதியில் சரிதா நாயர் சுயேட்சையாக போட்டியிடுகிறார்.

தேர்தலில் சில குற்றவாளிகள் போட்டியிடுகிறார்கள். அரசியல் பின்புலம் இருந்தாலும் குற்றவாளியாக இருந்தா லும் தேர்தலில் போட்டியிட்டு மக்கள் பிரதிநிதி ஆகலாம். அவர்கள் போட்டியிடலாம் என்றால் நானும் போட்டியிட லாம் என சரிதா நாயர் கூறியுள்ளார்.


நெடுஞ்சாலையில் வாகனங்களுக்கு கல் வீச்சு!

வடக்கு, தெற்கு நெடுஞ்சாலையின் 96.2ஆவது கிலோ மீட்டரில் நான்கு பள்ளி மாணவர்கள் வாகனங்களை நோக்கி கற்களை வீசியதாக அவர்களை நெடுஞ்சாலை வாரிய ரோந்து அதிகாரிகள் கைது செய்ததாக கோலமூடா மாவட்ட போலீஸ் தலைவர் ஏசிபி முகமட் ஷுக்கிர் முகமட் இசா கூறினார். நெடுஞ்சாலையில் கார்களை நோக்கி சில ஆடவர்கள் கற்களை வீசுவதாக வாகனமோட்டிகள் நெடுஞ்சாலை வாரிய ரோந்து பிரிவு அதிகாரிகளை தொடர்பு கொண்டு தெரிவித்ததாக அவர் தெரிவித்தார். தகவல் கிடைத்தவுடன் நெடுஞ்சாலை ரோந்து பிரிவின் அதிகாரிகள் சம்பவ இடத்திற்கு விரைந் தனர். வடக்கு, தெற்கு நெடுஞ்சாலையின் 96.2ஆவது கிலோ மீட்டரில் ஒரு மேம்பாலத்திற்கு கீழே அந்த நான்கு ஆடவர்கள் வாகனங்களை நோக்கி கற் களை வீசுவதை கண்டதாக அவர் சொன்னார். உடனே அந்த அதிகாரிகள் அவர்களை கைது செய்து கோலமூடா மாவட்ட போலீஸ் நிலையத்தில் ஒப்படைத்ததாக ஏசிபி முகமட் ஹுக்கிர் தெரிவித்தார். இந்த நான்கு ஆடவர்களும் 14 வயதுடைய பள்ளி மாணவர்கள் என்றும் இவர்களை குற்றவியல் பிரிவு 427 இன் கீழ் விசாரிக்கப்படுவர் என்றும் அவர் தெரிவித்தார். தங்கள் கார்கள் பாதிக்கப்பட்டதாக இதுவரை யாரிடமிருந்தும் புகார்கள் கிடைக்கவில்லை என்றும் அவர் கூறினார்.


சீருடைக்குப் பணம் செலுத்த முடியாததால் பள்ளியே ஆடைகளைக் களைந்த பரிதாபம்!

பீகார் மாநிலம் சிக்ராலா கிராமத்தில் உள்ள தனியார் பள்ளி பி.ஆர். எஜூகேஷன் அகாடமி. இந்தப் பள்ளி தனது பள்ளி மாணவர்களுக்குக் கட் டண அடிப்படையில் சீருடை வழங்கி இருக்கிறது. இரண்டு மாணவிகள் சீருடைக்குப் பணம் செலுத்தாததால் அவர்களின் உடைகளைக் கழற்றி வாங் கிக்கொண்டு வீட்டுக்கு அனுப்பியிருக்கிறது பள்ளி நிர்வாகம். இந்தச் சம்பவம் வெள்ளிக்கிழமை (16.06.2017) நடந்திருக்கிறது. பாதிக்கப்பட்ட இரண்டு மாணவிகளும் சகோதரிகள். ஒருவர் முதல் வகுப்பிலும், மற்றொரு மாணவி இரண்டாம் வகுப்பிலும் படிக்கிறார்கள். இவர்களது தந்தை சாஞ்சன் சாஹ் வெள்ளிக்கிழமை மகள்களை அழைக்க பள்ளிக்குச் சென்றிருக்கிறார். வகுப்பு ஆசிரியையோ, உடனடியாகச் சீருடைக்கான பணத் தைச் செலுத்திவிட்டு மகள்களை அழைத்துச் செல்லும்படி சொல்லியிருக்கிறார். சாஹ் இரண்டு பெண் குழந்தைகளின் சீருடைக்கான பணம் செலுத்து வதற்கு கொஞ்சக் காலம் அவகாசம் கேட்டிருக்கிறார். ஆனால், அவரது கண் முன்னாலேயே, அனைத்து ஆசிரியர்களுக்கும் மத்தியில் இரண்டு பெண் குழந்தைகளின் ஆடைகளையும் களைந்து வீட்டுக்கு அனுப்பியிருக்கிறார்கள். சாஹ், வழி தெரியாமல் காவல் நிலையத்தை நாடியிருக்கிறார். இவரது கதறலில் காவல்துறை பள்ளியின் மீது வழக்குப் பதிவு செய்து முதல் தகவல் அறிக்கையைத் தாக்கல் செய்திருக்கிறது. 'இந்தச் சம்பவத்தின் அடிப்படையில் பள்ளியின் முதல்வரையும், வகுப்பு ஆசிரியையும் கைது செய்து இருக் கிறோம்' என்கிறார் காவல் துறை அதிகாரி ராஜேஷ்குமார். மாநில கல்வி அமைச்சர் அஷோக் சௌத்ரி 'இந்தச் சம்பவத்தை உடனடியாக விசாரித்து பள் ளியின் மீதும், சம்பந்தப்பட்டவர்களின் மீதும் கடுமையான நடவடிக்கை எடுக்கப்படும்' என்று கூறி இருக்கிறார்.


ஐ.நாவின் முன்னாள் செயலாளர் அணன் காலமானார்

ஐ.நா சபையின் முன்னாள் செயலாளர் கோஃபி அணன் 80வது வயதில் காலமானார். இவர் ஆப்ரிக்க கண்டத்தின் கானா நாட்டில் 1938 ஆம் ஆண்டு பிறந்தவர். கடந்த 1997 ஆம் ஆண்டு முதல் 2006 ஆம் ஆண்டுவரை ஐ.நா சபையின் செயலாளராக இருந்தவர். அதெபோல, 2001ஆம் ஆண்டு அமைதிக்கான நோபல் பரிசையும் பெற்றிருக்கிறார். ஐ.நா சபையை சேர்ந்த ஒருவர் உலக மக்கள் பலருக்கு பரிச்சயமாக இருந்தவர் என்பதும் குறிப்பிடத்தக்கது.


மலேசிய இந்தியர் செய்ல்திட்டம் 2017 இந்தியர்களின் இலக்கினை எட்டுமா?

மலேசிய இந்திய செயல் வரைவுத் திட்டம் 2017 எனும் மலேசிய இந்தியர்களின் சமூகப் பொருளாதார உருமாற்றத்திற்கான நீண்டகால செயல் திட் டத்தினை பிரதமர் டத்தோ ஸ்ரீ நஜீப் துன் ரசாக் இரண்டாவது முறையாக வரும் 23.4.2017 இல் அதிகாரப்பூர்வமாக அறிவிக்கவிருக்கும் வேளையில் அதன் செயல்பாடுகளும் இலக்குகளும் எவ்வாறு அமைந்திருக்க வேண்டும் என்பதை ஏவுகணை விவரிக்க வேண்டிய நிர்ப்பந்தம் இருப்பதாகவே கருது கின்றது. மலேசிய இந்தியர்களில் பெரும்பாலோர் மந்திரித்து விடப்பட்டவர்களாகவே சிதறிக் கிடக்கும் இந்தியர் சார்ந்த அரசியல் கட்சிகளின் அங்கத்துவம் பெற்று அதன் தலைவர்களின் தேவைகளான பட்டம், மானியம், அரசாங்கப் பதவிகள் சுற்றத்தாரின் நலன்கள் போன்றவற்றை அரசாங்கத்திடமிருந்து பெற்றுக் கொள்வதை பெருமையாகக் கருதி ஒரு பரிசுக் கூடையோடும், கோலாலம்பூர் இலவச சுற்றுலாவுடனும் முடித்துக் கொள்கின்றனர். மலேசிய இந்தியர்களின் ஒரே அரசாங்க பிரதிநிதியான ம.இ.கா.வின் உ றுப்பினர்களும் தங்களுடைய தலைவர்களின் தேவைகளை நிறைவுச் செய் வதற்காக மக்களின் நலன்களை புறந்தள்ளிவிட்டு தங்களுடைய தேவைகளில் சிலவற்றை மட்டுமே பெற்றுக் கொண்டு ஒட்டு மொத்த மலேசிய இந் தியர்களின் நலன்களுக்கு சாதகமான செயல் பாடுகள் இல்லாமல் 60 ஆண்டுகளை கடந்து வந்துள்ளேன். ம.இ.கா.வின் வழி மலேசிய இந்தியர்களில் சிலர் பெற்ற அனுபவங்கள் பின் வருமாறு. * வீட்டு மின்சார/ நீர், வாடகைக் கட்டணங்கள் * மலிவு விலை வீடுகளின் தவணைக் கட்டணங்கள் * பிள்ளைகளின் உயர் கல்விக்கான கடன்கள் * வர்த்தகம் செய்வதற்கான கடன்கள் * பூமாலை, பாசிமணி கோர்க்கும் பயிற்சிகள் * ஏய்ம்ஸ்ட் பல்கலைக்கழகத்தில் கல்விக்கடனோடு பயிலும் வாய்ப்புகள் * பரிசுக் கூடைகள், சிறப்பான உணவுடன் கூடிய விருந்துகள் ஒன்றை நன்மைகளாக இந்திய மக்களை அடைந்திருப்பதாக கருதும் நிலையில் ம.இ.கா.வின் தலைமை பொறுப்பில் இருப்பவர்கள் * கல்வி நிலையங்கள் சார்பில் மில்லியன் கணக்கில் மானியங்கள் * அரசு சாரா இயக்கங்களின் வழி மில்லியன் கணக்கில் மானியங்கள் * தொழில் திறன் பயிற்சிகள் என மில்லியன் கணக்கில் மானியங்கள் * அரசாங்கச் செலவில் வெளியூர் சுற்றுலாக்கள் * இந்திய கோட்டாவின் மில்லியன் ரிங்கிட் மதிப்பிலான அரசாங்க குத்தகைகள். * மாதந்தோறும் மிகப்பெரிய ஊதியத்தினை தரக்கூடிய அரசாங்க பதவிகள் * வெளியூர்களில் உயர் கல்வி பெறும் உபகாரச் சம்பள வாய்ப்புகள் போன்றவற்றைப் பெற்றுக் கொண்டதை மறுக்கத்தான் முடியுமா? காலனித்துவ சமூக நிர்வாகம் : மலேசிய இந்தியர்கள் சுதந்திரம் பெற்று 60 ஆண்டுகளாக ஆன பின்னரும் சமூக இன்னல்களிலிருந்து விடுபடாமல் இருப்பதற்கு மூல காரணமே ம.இ.கா.வின் வழி மேற்கொள்ளப்பட்ட சமூக நிர்வாகத்தின் மிகப்பெரிய பலவீனமே என்பதை யாராவது மறுக்க முடியுமா? கடந்த 60 ஆண்டுகளாக மலேசிய இந்தியர்களில் சமூக பொருளாதார இன்னல்களைத் தீர்ப்பதற்கான நீண்ட கால செயல் திட்டங்களே இல்லாமல் மானியங்களை வரவு வைத்துக் கொண்டு இந்தியர்களின்தேவைகளை கபளீகரம் செய்யப்பட்டிருப்பதையும் ஏவுகணையால் நிரூபிக்க முடியும். காலனித்துவ ஆட்சியில் தோட்டப்பாட்டாளிகளின் நலன்களுக்கு முன்னுரிமை வழங்காமல் கங்காணிகளின் நலனும் மண்டோர்களின் நலன்களும் கிரா ணிமார்களின் நலன்களும் மேனேஜர்களின் நலன்களும் காக்கப்பட்டது போலவே ம.இ.கா.வின் செயல்பாடுகளும் சமூக பொருளாதார நிலையில் வஞ்சிக்கப்பட்டவர்களின் நலன்களுக்கு முன்னுரிமை வழங்காமல் கிளைத் தலைவர்களுக்கும் தொகுதித் தலைவர்களுக்கும் மாநில தொடர்புக் குழுத் தலைவர்களுக்கும் தேசிய நிலையிலான தலைவர்களுக்கும் மட்டுமே முன்னுரிமை வழங்கப் பட்டிருக்கும் ஒற்றுமையின் வழி 60 ஆண்டுகளாகியும் மலேசிய இந்தியர்கள் மட்டும் இன்னமும் காலனித்துவ நாட்களையே அனுபவித்து வரும் கொடூரத் தினை உணர முடியும். ஏமாற்றியதும் போதும்: மலேசிய இந்தியர்கள் கடந்த 60 ஆண்டுகளில் சமூகப் பொரு ளாதார செயல்பாடுகளிலிருந்து விடுபட்டுள்ளனர் என்பதைப் பிரத மர் டத்தோஸ்ரீ நஜீப் துன் ரசாக் வெளிப்படையாக ஏற்றுக் கொண்டுள்ளார் என்பது மெய்தானே! 18.4.2013இல் ஹிண்ட்ராப்புடன் செய்து கொண்ட ஐந் தாண்டு செயல் வரைவுத் திட்டத்தின் புரிந்துணர்வு ஒப்பந்த நிகழ்வில் உரையாற்றிய பிரதமர் ‘கடந்த காலங்களில் இந்திய சமூகத்திற்கு ஏற்பட்ட இழப் புகளுக்கு வருந் துகிறேன்’ எனக் கூறியதும் உண்மைதானே! ஹிண்ட்ராப் புடனான ஐந்தாண்டு செயல் வரைவுத் திட்டத்தின் வழி மலேசிய இந்தியர்களின் குறிப்பாக சமூகப் பொருளாதார இன்னல்களினால் நலிவுற்றிருக் கும் சுமார் 800,000 இந்தியர்களின் நீண்டகால அடிப்படையில் நலன்களைப் பேணுவ தற்கான திட்டங்கள் வரையறுக்கப் பட்டிருந்ததும் உண்மைதானே! * இடப்பெயர்வு செய்யப்பட்ட தோட்டத் தொழிலாளர்களின் கல்வி, சமூகம், பொருளாதார மேம்பாடுகளுக்கான திட்டமிடப்பட்ட நடவடிக்கைகள் * அடையாள ஆவணங்கள் இல்லாமல் தினம் தினம் நலிவுற்று வரும் நாடற்ற இந்தியர்களுக்கான நிரந்தரமானத் தீர்வு * பாலர்கல்வி முதல் பல்கலைக்கழகம் வரையிலான உயர்கல்வி வாய்ப்புகளும் இந்திய மாணவர்களுக்கு உறுதிப் படுத்துதல் * அரசாங்க வேலை வாய்ப்புகளையும் வர்த்தக வாய்ப்புகளையும் மேம்படுத்துதல் ஆகிய நான்கு முக்கிய இலக்குகளைக் கொண்டு நேர்த்தியாக வரையறுக்கப்பட்ட திட்டங்களை உட்படுத்தியிருந்ததும் உண்மை தானே! மலேசிய இந்திய சமூகத்தில், சமூகப் பொருளாதார ரீதியில் சவால்களை எதிர்நோக்கியுள்ள இந்தியர்களுக்கு விடியலை ஏற்படுத்த வேண்டிய செயல் வரைவுத் திட்டத்தினைச் செயல்படுத்த முடியாமல் போனதற்கு ஏன் மஇகா குரல் எழுப்பவில்லை? பிரதமரின் செயல்பாடுகளுக்கு பல்வேறு தடைகளை ஏற்படுத்தியது ஏன்? நாடறிந்த கல்வி நிலைய இயக்குநராக உதிரிக் கட்சிகளும் ஹிண்ட்ராப் செயல்வரைவுத் திட்டத்தினை எதிர்த்தபோது ஏன் அமைச்சரவையில் இவ்விவகாரத் திற்குத் தீர்வு காணவில்லை? மலேசிய இந்தியர்களின் நலன்களுக்காகப் போராடுவதாக மூச்சுக்கு மூச்சு தேர்தல் காலங்களில் மட்டும் இந்திய வாக்காளர்களின் சந்திப்பின் போது கூறி வரும் இந்திய எதிர்க்கட்சிகளின் நாடாளுமன்ற உறுப்பினர்களும் நாடாளு மன்ற விவாதங்களின் போது கேள்வி எழுப்பவில்லையே ஏன்? போன்ற கேள்விகளுக்கு நிச்சயமாக ஏவுகணை பதிலை எதிர்பார்க்க முடியாது என்பது 100 விழுக்காடு உண்மை. * மஇகா * இந்தியர் உதிரிக்கட்சிகள் * எதிர்க்கட்சிகளின் இந்தியர் பிரதிநிதிகள் ஆகியவைகளுக்கு சமூகப் பொருளாதார ரீதியில் மிகவும் பின்தங்கியிருக்கும் இந்தியர்களுக்கு நிரந்தரமான தீர்வினைக் காணவேண்டிய முக்கியத்துவம் அறவே இல்லை என்பதையாவது உணர்ந்து கொள்ளும் திறனாவது பாதிக்கப்பட்டவர்களுக்கு உண்டா என்ற சந்தேகமே ஏவுகணைக்கு ஏற்பட் டுள்ளது. இனியும் தொடரத்தான் வேண்டுமா?: கடந்த 60 ஆண்டுகளாக மலேசிய இந்தியர்கள் அனுபவித்து வரும் சமூகப் பொருளாதார இன்னல்களுக்கு அர சாங்கம் காரணமல்ல. மாறாக இந்தியர்களைப் பிரதிநிதிக்கும் அரசியல் கட்சியே என்பதை மறுக்க முடியாத நிலையில் 23.4.2017இல் அறிவிக்கப்பட் டிருக்கும் மற்றொரு மெகா திட்டமான மலேசிய இந்தியர் செயல்வரைவுத் திட்டத்திற்கும் (MIB) செயல்படுத்துவதற்கான முதன்மைப் பொறுப்பு மஇகா விற்கே வழங்கப்பட வேண்டுமா என்பதை நாளை ஆய்வு செய்வோம்.


பூப்பந்து விளையாட்டில் இருந்து தற்போதைக்கு ஓய்வில்லை!

பூப்பந்து விளையாட்டில் இருந்து தற்போதைக்கு ஓய்வில்லை என்று உலக ஜாம்பவான்களான டத்தோ லீ சோங் வெய், லின் டான் ஆகியோர் நேற்று அறிவித்தனர்.மலேசிய பொது பூப்பந்துப் போட்டியின் இறுதியாட்டத்திற்கு பின் இவ்விரு வீரர்களும் செய்தியாளர்களிடம் பேசினர். எனக்கும் லின் டானுக்கும் 34, 33 வயதாகிய நிலையிலும் பூப்பந்து விளையாட்டில் தொடர்ந்து ஆதிக்கம் செலுத்தி வருகிறோம். இவ்விளையாட்டில் இன்னும் பல சாதனைகளை படைப்பதற்காக காத்துக் கொண்டி ருக்கிறோம். நிச்சயம் அச்சாதனைகளை நாங்கள் அடைவோம். அதுவரை பூப்பந்து விளையாட்டில் இருந்து ஓய்வு பெறுவதை நாங்கள் நினைக்க போவதில்லை என்று டத்தோ லீ சோங் வெய் கூறினார். மலேசிய பொது பூப்பந்துப் போட்டியில் கடந்த 2004ஆம் ஆண்டு முதல் 11 முறை சாம்பியன் பட்டத்தை தட்டிச் சென்றுள்ளேன். இதில் 2007, 2015 உட்பட இவ்வாண்டிலும் அச்சாம்பியன் பட்டத்தை என்னால் வெல்ல முடியாமல் போனது. இருந்த போதிலும் இத்தோல்வியை கண்டு நான் ஒரு போதும் துவண்டு போக மாட்டேன். அடுத்து எந்த போட்டி யில் வெற்றி பெற வேண்டும் என்பதில் என்னுடைய முழு கவனமும் இருக்கும். இதன் அடிப்படையில் லின் டானிடம் தோல்வி கண்டதை கண்டு வருத்தப்படாமல் அடுத்த மலேசிய போட்டி யில் அவரை எப்படி வீழ்த்துவது என்பதில் தான் என்னுடைய முழு கவனமும் இருக்கும் என்று டத்தோ லீ சோங் வெய் செய்தியாளர் களிடம் கூறினார். முன்னதாக கூச்சிங்கில் நடை பெற்ற மலேசிய பொது பூப்பந்துப் போட்டியின் ஆண்கள் ஒற்றையர் பிரிவு இறுதியாட்டத்தில் டத்தோ லீ சோங் வெய், சீனாவின் லின் டானை சந்தித்து விளையாடினர். விறுவிறுப்பாக நடைபெற்ற இந்த ஆட்டத்தில் லீ சோங் வெய் 19-21, 14-21 என்ற செட் கணக்கில் லின் டானி டம் தோல்வி கண்டு பெரும் அதிர்ச்சியை ஏற்படுத்தினார் என்பது குறிப்பிடத்தக்கது.


தடம் மாறும் மாணவர்களை தடம் அறிய வைப்போம்'

வரும் 27-5-2017 சனிக்கிழமை காலை 8.00 மணிக்கு குளுவாங் சுல்தான் அப்துல் ஜலில் இடைநிலைப்பள்ளியில் (SMK SAJ) நடைபெறும் தன் முனைப்பு சொற்பொழிவு நிகழ்வில் பங்கேற்று பயனடைய மாணவர் களையும் பெற்றோர்களையும் அழைக்கின்றனர். குளுவாங் கல்வி சமூக நல ஆய்வு அறவாரியத்தின் ஏற்பாட்டிலான இந்நிகழ்வு முற்றிலும் இலவசமாகும். 'தடம் மாறும் மாணவர்களை தடம் அறிய வைப் போம்' எனும் தலைப்பில் மலேசிய போலீஸ் கமிஷனர் டத்தோ தெய்வீகன் உரையாற்றுவார். அன்னார் எழுதிய 'வன்முறை வேண்டாம் தம்பி' எனும் நூலும் இந்நிகழ்வில் வெளியிடப்படும். தொடர்புகொள்ள வேண்டிய தொலைபேசி எண் கிருஷ்ணசாமி 019-5545454 முரளி 016-7480329.


டெக் டெரெய்ன் கல்லூரியின் 10ஆவது பட்டமளிப்பு விழா - 400 திவெட் பட்டதாரிகளுக்கு வேலை உத்தரவாதம்

டெக் டெரெய்ன் கல்லூரி தனது 10ஆவது பட்டமளிப்பு விழாவில் பட்டம் பெற்ற 400க்கும் மேற்பட்ட மலேசிய மாணவர்களுக்கு திவெட் டிப்ளோமா திறன்கல்வியின்வழி  துல்லிய பொறியியல், விநியோக, சில்லறை மேலாண்மை போன்ற துறைகளில் வேலை உத்தரவாதத்தை வழங்கியுள்ளது.

கடந்த 14ஆம் தேதி அம்பாங் டி பல்மா தங்குவிடுதியில் மேற்கொண்ட இந்நிகழ்வுக்கு மலேசிய புறநகர் மேம்பாட்டுத்துறை துணை அமைச்சர் சிவராசா சிறப்பு வருகை புரிந்திருந்தார். அவர் தனது உரையில் இக்கல்லூரியின் கல்வி முறை, அது வடிவமைத்திருக்கும் தொழிற்கல்வி மற்றும் பயிற்சித்திட்டம் மாணவர்களுக்கு வேலை உத்தரவாதத்தைத் தரும் வண்ணம் அமைந்திருப்பதைப் பாராட்டினார்.

இக்கல்லூரியின் தனிச் சிறப்பான கல்வி மாதிரி சம்பந்தப்பட்ட கல்லூரி கடந்த 17 ஆண்டுகளில் 5,000த்திற்கும் மேற்பட்ட பட்டதாரிகள் வெற்றிகரமாக வேலை உத்தரவாதத்தைப் பெற உதவியுள்ளது. அத்திட்டத்தின் வேலை அம்சம் மாணவர்கள் கல்வி பயிலும் போதே மாதாந்திர அலவன்ஸ் பெறவும் அனுமதிக்கிறது. அம்மாதிரியை இதர நிறுவனங்களும் பின்பற்ற வேண்டும் என்றார் சிவராசா.

வெறும் எஸ்பிஎம் தேர்வு ஒருவரின் எதிர்காலத்தை நிர்ணயிக்கக்கூடாது. கல்வி என்பது தொழில்துறையை மையமாகக் கொண்டிருக்க வேண்டும்; அதன் வெற்றியை நிரூபிக்க தொழில் உத்தரவாதம் தரப்பட வேண்டும் எனும் அடிப்படை நோக்கில் துவங்கப்பட்டதுதான் இக்கல்லூரி என்று அதன் நிறுவனர் மற்றும் இயக்குநர் ராஜேஸ்வரி ராமானுஜம் சோமு தெரிவித்தார்.


பயிற்சியாளர் பதவிக்கு கடும் போட்டி: கும்ப்ளேவும் விண்ணப்பித்ததால் பரபரப்பு

புதுடெல்லி: இந்திய கிரிக்கெட் அணியின் புதிய பயிற்சியாளர் பதவிக்கு முன்னாள் கேப்டன் அனில் கும்ப்ளேவும் விண்ணப்பித்துள்ளதால் கடும் போட்டி ஏற்பட்டுள்ளது. ஐசிசி உலக கோப்பை டி20 தொடருடன் இந்திய அணி பயிற்சியாளர்களின் பதவிக் காலம் முடிவுக்கு வந்ததை அடுத்து, புதிய தலைமை பயிற்சியாளர் மற்றும் உதவியாளர்களை நியமிக்க கிரிக்கெட் வாரியம் முடிவு செய்தது. இதற்கான விண்ணப்பங்களை சமர்ப்பிப்பதற்கான கெடு ஜூன் 10ம் தேதியுடன் முடிவடைந்தது. தலைமை பயிற்சியாளர் பதவிக்கு இந்திய அணி முன்னாள் இயக்குனர் ரவி சாஸ்திரி, தேர்வுக் குழு தலைவர் சந்தீப் பட்டீல், முன்னாள் வேகப் பந்துவீச்சாளர் வெங்கடேஷ் பிரசாத் உள்பட மொத்தம் 57 பேர் விண்ணப்பித்துள்ளதாக பிசிசிஐ சார்பில் தெரிவிக்கப்பட்டது. இந்த நிலையில், முன்னாள் கேப்டனும் நட்சத்திர சுழற்பந்துவீச்சாளருமான அனில் கும்ப்ளே (45 வயது) தனது விண்ணப்பத்தை மின்னஞ்சல் மூலமாக அனுப்பியுள்ளதை வாரிய நிர்வாகி ஒருவர் உறுதி செய்தார். ரவிசாஸ்திரி, சந்தீப் பட்டீல், வெங்கடேஷ் பிரசாத் ஆகியோருடன் கும்ப்ளேவும் போட்டியில் குதித்திருப்பது பரபரப்பை ஏற்படுத்தி உள்ளது. இவர்களுடன் வெளிநாட்டை சேர்ந்த டேவ் வாட்மோர், கில்லஸ்பி, ஸ்டூவர்ட் லா ஆகியோரும் போட்டியில் உள்ளனர். டெஸ்ட் போட்டிகளில் அதிக விக்கெட் கைப்பற்றிய இந்திய பந்துவீச்சாளர் என்ற பெருமைக்குரிய கும்ப்ளே (619 விக்கெட்), ஒரு இன்னிங்சில் 10 விக்கெட்டையும் சாய்த்த சாதனை உள்பட பல்வேறு சாதனைகளை படைத்தவர். ஓய்வு பெற்ற பிறகு ஐசிசி கிரிக்கெட் கமிட்டி சேர்மன், பிசிசிஐ தொழில்நுட்பக் குழு தலைவர், தேசிய கிரிக்கெட் அகடமி சேர்மன் உள்பட பல்வேறு பதவிகளையும் வகித்துள்ளார். தர்மசாலாவில் வரும் 24ம் தேதி நடைபெற உள்ள கிரிக்கெட் வாரிய செயற்குழு கூட்டத்தில், புதிய பயிற்சியாளர் யார் என்பது பற்றிய அறிவிப்பு வெளியாகும் என எதிர்பார்க்கப்படுகிறது.


நம்பிக்கைக் கூட்டணி  மீதான மக்களின் நம்பிக்கை சரிந்தது

கோலாலம்பூர்,

நம்பிக்கைக் கூட்டணி அரசாங்கம் மீதான மக்களின் நம்பிக்கை கடந்த மே மாதம் இருந்த 79 விழுக்காட்டிலிருந்து 39 விழுக்காட்டிற்கு சரிவு கண்டுள்ள அதே வேளை, பிரதமர் துன் டாக்டர் மகாதீர் முகமட் மீதான நம்பிக்கை கடந்த ஆகஸ்ட் மாதம் இருந்த 71 விழுக்காட்டிலிருந்து 46 விழுக்காடாக சரிந்தி ருப்பது ஓர் ஆய்வின் வழி தெரிய வருகிறது.

Read More: Malaysia Nanban Tamil Daily on 27.4.2019


போராட வர மாட்டார்... ஓட்டு போட நாங்க வேணுமா?

நீண்ட இடைவெளிக்குப் பிறகு நடிகர் ரஜினிகாந்த் தனது ரசிகர்களைச் சந்தித்தார். அந்த சந்திப்பின் ஒவ்வொரு நாளும் அரசியல் தொடர்பான கருத்துகளைத் தெரிவித்தார். கடைசி நாளன்று பேசுகையில், "போருக்குத் தயாராகுங்கள்" என்று சொல்லி தமிழக அரசியலில் பரபரப்பை ஏற்படுத்தினார். இந்தநிலையில், தமிழர் முன்னேற்றப் படையைச் சேர்ந்த கி.வீரலெட்சுமி போயஸ்தோட்டத்தில் உள்ள நடிகர் ரஜினிகாந்தின் இல்லத்தை முற்றுகையிடச் சென்று, போலீஸாரால் கைது செய்யப்பட்டார். சென்னை தேனாம்பேட்டை காந்திமதி திருமண மண்டபத்தில் வைக்கப்பட்டிருந்த அவரிடம், "ஏன் இந்த திடீர் முற்றுகை?" என்ற கேள்வியோடு தொலைபேசியில் தொடர்பு கொண்டு பேசினோம். "ரஜினிகாந்த், தமிழகத்தில் வாழ்ந்துள்ள இந்த 42 ஆண்டுகாலத்தில் தமிழ் மக்களின் என்னென்ன பிரச்னைகளுக்காக குரல் கொடுத்துள்ளார்? காவிரி நதி நீர் பிரச்னையில் துவங்கி, தமிழர்களின் வாழ்வாதாரப் பிரச்னைவரை அவர் என்ன மாதிரியான நிலைப்பாட்டை எடுத்திருக்கிறார் என்பது அவருக்கே வெளிச்சம். தமிழகத்தில், தமிழர்களால் சம்பாதித்த பணத்தை கர்நாடகாவுக்குக் கொண்டுசென்று ஒன்றுக்கு, இரண்டாக தொழிற்சாலைகளை நிறுவி அங்கிருக்கும் கன்னட இளைஞர்களுக்கு வேலைவாய்ப்பு கொடுத்திருக்கிறார். 'தலைவா' என்று துடிக்கும் தமிழக இளைஞர்கள் ரஜினியின் கண்ணுக்குத் தெரியவில்லையா? காவிரி நதி நீர் பிரச்னை தொடர்பாக, கர்நாடகாவில் வாழும் தமிழர்களின் சொத்துக்கள் சூறையாடப்பட்டது மட்டுமல்லாமல், பலரது உயிர்களும் பறிக்கப் பட்டன. அப்போது, நடிகர் ரஜினிகாந்த் என்ன செய்து கொண்டிருந்தார்? ஆந்திரா, கர்நாடகம், கேரளா போன்ற மாநிலங்களில் இருக்கும் நடிகர் சங்கங்க ளில் ஒரு தமிழன் போட்டிபோட முடியுமா? அல்லது வாக்களிக்க முடியுமா? ஆனால், அந்த மூன்று மாநிலங்களின் நடிகர்களும் இங்கிருக்கும் நடிகர் சங் கங்களில் போட்டி போடுகிறார்கள். தங்களின் ஆளுமையைச் செலுத்துகிறார்கள். இது தமிழ் நடிகர்களுக்கு எதிரானது. இது அவருக்குப் புரிகிறதா? அல்லது புரியாதது போல இருக்கிறாரா? எல்லாவற்றுக்கும் மேலாக, தமிழகத்தைச் சுற்றி இருக்கும் மூன்று மாநிலங்களும், தமிழக மக்களின் குடிநீர் ஆதாரமாக இருக்கும் நதிகளில் தடுப்பணை கட்டுவது தொடர்பாக, ரஜினிகாந்த் இதுவரை குரல் எழுப்பி இருக்கிறாரா? துண்டு அறிக்கைதான் வெளியிட் டிருக்கிறாரா? பருவமழை பொய்த்துப்போய் நூற்றுக்கணக்கான தமிழக விவசாயிகள் தற்கொலை செய்துகொண்டபோது, ஆயிரம், ரெண்டாயிரம் ரூபாய் பண உதவிகூட கொடுக்கவில்லையே இவர். 'கிருஷ்ணகிரி மாவட்டத்தில்தான் எங்கள் தந்தையார் பிறந்தார், எங்கள் பூர்வீகமே கிருஷ்ணகிரிதான்' என்று சொல்லும் இதே ரஜினிகாந்த், அந்த மாவட்டத்தைச் சேர்ந்த தமிழர்கள் பிழைப்பு தேடி ஆந்திராவுக்குச் சென்றபோது... ஆந்திர வனத்துறையால் திட்டமிட்டு படுகொலை செய்யப்படபோது ஒரு கண்டன அறிக்கையைக்கூட பதிவு செய்யவில்லையே? லட்சக்கணக்கான தமிழ் மக்கள், ஈழத்தில் கொத்துக்கொத்தாக சுட்டு வீழ்த்தப்பட்டபோது, வைக்கோல் போருக்குள் ஒளிந்திருந்தாரா ரஜினிகாந்த்? பச்சைத் தமிழன் என்று சொல்லும் இவர், இனவாத சிங்கள அரசுக்கு எதிராகக் குரல் கொடுத்திருக்கலாமே? அப்போதெல்லாம் அமைதியாக இருந்துவிட்டு, இப்போது 'போருக்குத் தயாராகுங்கள்' என்று சொல்கிறார். உலகிலேயே முதன் முதலாக பிரமாண்ட கடற்படையை கட்டமைத்து உலகம் முழுவதும் போரிட்டு தனது எல்லைகளை விரிவாக்கியது தமிழர் இனம். அப்படிப்பட்ட இன மக்கள் வாழும் இந்த மண்ணுக்குப் பஞ்சம் பிழைக்க வந்த ரஜினிகாந்த், போருக்கு அறைகூவல் விடுக்கிறார்.! தமிழர்களுக்கே போரா?ரஜினிகாந்த் அரசியலுக்கு வரட்டும்; வரவேண்டாம் என்று நாங்கள் சொல்லவில்லை. அவரது சொந்த மாநிலமான கர்நாடகாவில் போய் அரசியல் செய்யட்டும். இனி தமிழர் அல்லாதவர் தமிழகத்துக்கு வரலாம்; வாழலாம். ஆனால் அரசியலும், ஆட்சி அதிகாரமும் தமிழர்களுக்கு மட்டும்தான்" என்றார்.


நான் சென்சார் போர்டு கிடையாது’- அமைச்சர் ஜெயக்குமார்

பாஜக ஆபத்தான கட்சியா? இல்லையா? என்று திரும்பத்திரும்ப செய்தியாளர்கள் கேட்ட கேள்வியை அவர்களிடமே திரும்பத் திரும்ப கேட்டு ஹா..ஹா..என்று சிரித்து மழுப்பினார் நடிகர் ரஜினிகாந்த்.  இதே ரஜினிகாந்த் நேற்றைய செய்தியாளர்கள் சந்திப்பில்,  பாஜக ஆபத்தான கட்சிதான் என்கிற நிலையில் பதிலளித்து பரபரப்பை ஏற்படுத்தினார்.

இந்நிலையில்,  சென்னை கலைவாணர் அரங்கில் அமைச்சர் ஜெயக்குமார் செய்தியாளர்களை சந்தித்தபோது,  தமிழகத்தை பொறுத்தவரைக்கும் பாஜக ஆபத்தான கட்சியா? இல்லையே? என்று கேள்வி எழுப்பியபோது,  ‘’மத்திய அரசிடம் தமிழகத்திற்கு தேவையான உரிமைகளை பெற்று வருகிறோம். மற்றபடி, எந்த கட்சி நல்ல கட்சி என்று சர்ட்டிபிகேட் கொடுக்க சென்சார் போர்டு கிடையாது’’ என்று நழுவினார்.


எகிப்தில் தீவிரவாதிகள் தாக்குதல்- 23 பேர் பலி

கடந்த மாதம் 9 ஆம் தேதி எகிப்தில் உள்ள காப்டிக் தேவாலயத்தில் சக்தி வாய்ந்த குண்டு வெடித்தது. இந்த குண்டுவெடிப்பில் 40க்கும் மேற்பட்டோர் பலி யாகினர். ஐஎஸ் தீவிரவாத இயக்கம், இந்தத் தாக்குதலுக்கு பொறுப்பேற்றது. இதையடுத்து எகிப்தில் மூன்று மாதங்களுக்கு அவசரநிலை பிரகடனம் அறி விக்கப்பட்டது. இதனிடையே இன்று மீண்டும் எகிப்தில் தீவிரவாதிகள் தாக்குதலில் ஈடுபட்டுள்ளனர். செயின்ட் சாமுவேல் தேவாலயத்துக்குப் பயணம் மேற்கொண்ட காப் டிக் கிறிஸ்தவர்கள் மீது அடையாளம் தெரியாத நபர் ஒருவர் துப்பாக்கியால் தாக்குதல் நடத்தியுள்ளார். இதில் 23 பேர் பலியாகியுள்ளனர். 10க்கும் மேற் பட்டோர் படுகாயமடைந்துள்ளனர். இதுவரை இந்தத் தாக்குதலுக்கு எந்த அமைப்பும் பொறுப்பேற்கவில்லை. முகமது மோர்சியின் பதவி பறிக்கப்பட்ட பின்பு எகிப்து அதிகளவில் ஐ.எஸ் தீவிரவாதிகளின் தாக்குதலுக்கு ஆளாகிவருகிறது. எகிப்தில் இருக்கும் கிறிஸ்தவர்களைக் குறி வைத்து இத்தாக்குதல் கள் நிகழ்த்தப்பட்டு வருவது குறிப்பிடத்தக்கது.


கடலில் தவிக்கும் 2,000 மீனவர்களை இந்தியக் கடற்படை காப்பாற்றவேண்டும்..!

நடுக்கடலில் சிக்கித் தவிக்கும் 2,000 மீனவர்களை இந்தியக் கடற்படையினர் விரைந்து நடவடிக்கை எடுத்தால் மட்டுமே காப்பாற்ற முடியும் என்று அகில இந்திய பாரம்பரிய மீனவர்கள் சங்கத்தைச் சேர்ந்த மகேஷ் தெரிவித்துள்ளார்.

இரு தினங்களுக்கு முன்னர் கடந்த ஒகி புயலால் கன்னியாகுமரி மாவட்டம் முழுவதும் கடுமையாக பாதிக்கப்பட்டுள்ளது. மேலும் புயலுக்கு முன்னதாக கடலுக்கு மீன் பிடிக்கச் சென்ற ஆயிரக்கணக்கான மீனவர்கள் நடுக்கடலில் சிக்கியுள்ளனர். அவர்களை மீட்கும் பணியில் தமிழக அரசு ஈடுபட்டுவருகிறது. இதுகுறித்து அகில இந்திய பாரம்பரிய மீனவர்கள் சங்கத்தைச் சேர்ந்த மகேஷிடம் பேசும்போது, 'கன்னியாகுமரி மாவட்டம் கொல்லங்கோடு பேரூராட்சிக்குட்பட்ட 8 கிராமத்தைச் சேர்ந்த 2,000-க்கும் மேற்பட்ட மீனவர்கள் நடுக்கடலில் சிக்கியுள்ளனர்.

அவர்கள் ஏற்கெனவே 60 கி.மீ வேகத்துக்கு வீசிய காற்றினால் பாதிக்கப்பட்டிருப்பார்கள். இன்னமும் புயல் மையம் கொண்டுள்ளதால், அவர்கள் மீன் பிடிக்கும் பகுதியில் 120 கி.மீ வேகத்துக்கு புயல் காற்று தாக்கவுள்ளது. இந்திய கடற்படை அவர்களை விரைந்து காப்பாற்ற நடவடிக்கை எடுக்கவேண்டும். புயல் தாக்குவதற்கு முன்னதாக அவர்களைக் காப்பாற்றினால் தான் காப்பாற்ற முடியும். இல்லையேல் அவர்கள் பிழைப்பது கஷ்டம். மீனவர்களைக் காப்பாற்ற மத்திய அமைச்சர்கள் நிர்மலா சீதாராமன், பொன்.ராதாகிருஷ்ணன் நடவடிக்கை எடுக்கவேண்டும். இந்தியக் கடற்படை விரைந்து செயல்பட்டால் மட்டுமே மீனவர்களை காப்பாற்ற முடியும்' என்று தெரிவித்தார்.


பார்த்திபன், லதா ரஜினிகாந்த் புகார் - நேரில் ஆஜராகி விளக்கமளிக்க உத்தரவு

குழந்தைகள் கடத்தலை தடுக்க அரசு எடுத்த நடவடிக்கைகள் குறித்து உள்துறை மற்றும் சமூக நலத்துறை முதன்மை செயலாளர்கள் நேரில் ஆஜராகி விளக்கமளிக்க சென்னை உயர்நீதிமன்றம் உத்தரவிட்டுள்ளது.சென்னை வால்டாக்ஸ் சாலையோரத்தில் பெற்றோருடன் சாலையோரத்தில் தூங்கி கொண்டிருந்த 8 மாத குழந்தை ரோஷன் கடந்த 2016 பிப்ரவரி 23ஆம் தேதியும், 9 மாத குழந்தை சரண்யா மார்ச் 28ஆம் தேதியும் மர்ம நபர்களால் கடத்தப்பட்டனர்.

அவர்களை மீட்க வேண்டுமென நடிகர் பார்த்திபன், எக்ஸ்னோரா நிர்மல், லதா ரஜினிகாந்த் ஆகியோர் காவல் ஆணையரிடம் புகார் அளித்தனர். இதனையடுத்து, குழந்தைகளை மீட்டு நீதிமன்றத்தில் ஆஜர்படுத்தக்கோரி சென்னை உயர் நீதிமன்றத்தில் எக்ஸ்னோரா நிர்மல் ஆட்கொணர்வு மனு தாக்கல் செய்தார்.

இந்த வழக்குகளை அப்போது விசாரித்த நீதிபதிகள் எஸ். நாகமுத்து, வி.பாரதிதாசன் குழந்தை கடத்தலை தடுக்க அரசு எடுத்த நடவடிக்கை குறித்து அவ்வப்போது அறிக்கை தாக்கல் செய்ய உத்தரவிட்டனர். இந்த வழக்கு இன்று நீதிபதிகள் சத்யநாராயணன், சேஷசாயி அடங்கிய அமர்வில் விசாரணைக்கு வந்தத போது "குழந்தை கடத்தல் குறித்த அறிக்கை தாக்கல் செய்ய அரசு தரப்பில் கூடுதல் அவகாசம் கோரப்பட்டது.

இதற்கு கடும் கண்டனம் தெரிவித்த நீதிபதிகள், குழந்தைகள் கடத்தலை தடுக்க தமிழக அரசு தவறிவிட்டதாக வேதனை தெரிவித்தனர். மேலும், மற்ற வழக்குகளை போல அல்லாமல், இந்த வழக்கிற்கு அதீத முக்கியத்துவத்தை அரசு வழங்கியிருக்க வேண்டும் எனவும் தெரிவித்தனர்.

இந்த பிரச்சனையின் முக்கியத்துவத்தை தமிழக அரசு புரிந்துகொள்ளவில்லை எனவும்,  நீதிமன்றம் அழுத்தம் கொடுத்து தான் அரசு நடவடிக்கை எடுக்க வேண்டியதில்லை. இந்த விவகாரத்தில் அரசே முன்வந்து நடவடிக்கை எடுத்திருக்க வேண்டும் எனவும் தெரிவித்தனர். நாட்டின் எதிர்காலம் கடத்தப்ப டுவதை பாதுகாக்க அரசு தவறியுள்ளதாகவும்  நீதிபதிகள் வேதனை தெரிவித்தனர். இதையடுத்து, குஜராத்திற்கு தமிழக குழந்தைகள் கடத்தப்பட்டி ருப்பதாக மனுதாரர் தரப்பில் அறிக்கையும் தாக்கல் செய்யப்பட்டது.

அப்போது நீதிபதிகள், இங்கே உயிரோடு இருப்பவர்களுக்கு எந்த பாதுகாப்பும் இல்லை, இறந்தபிறகு மட்டுமே பாதுகாப்பு கிடைக்கிறது. 100க்கும் மேற்பட்ட தமிழக குழந்தைகள் விமான நிலையம் மூலம் வெளிநாடுகளுக்கு கொண்டு செல்லப்படுவதற்கான நோக்கம் குறித்து அரசுக்கு கேள்வி எழுப்பி னார். மேலும், நீதிபதிகள் மற்றும் காவல் துறையினரின் குழந்தைகள் மட்டும் பாதுகாப்பாக இருந்தால் போதாது; இந்தியாவின் கடைசி குடிமகனின் குழந்தை பாதுகாப்பாக இருப்பதை அரசு உறுதி செய்ய வேண்டும் என தெரிவித்த நீதிபதிகள், செப்டம்பர் 24ஆம் தேதியன்று குழந்தை கடத்தல் தடுக்க எடுக்கப்பட்ட நடவடிக்கைகள் குறித்து தமிழக உள்துறை மற்றும் சமூக நலத்துறை செயலாளர்கள் நேரில் ஆஜராகி விளக்கமளிக்க உத்தரவிட்டனர்.


வழியில் தடிகளுடன் காத்திருந்த 100 பேர்... அர்விந்த் கெஜ்ரிவால் கார் மீது தாக்குதல்

டெல்லி:டெல்லி முதல்வர் அர்விந்த் கெஜ்ரிவால் கார் மீது மர்ம நபர்கள் கொண்ட கும்பல் தாக்குதல் நடத்திய சம்பவம் பரபரப்பை ஏற்படுத்தியது.

டெல்லி புறநகர் பகுதியில் விழா ஒன்றில் கலந்து கொள்ள முதல்வர் அர்விந்த் கெஜ்ரிவால் காரில் சென்று கொண்டிருந்தார். நரேலா என்ற பகுதிக்கு அவர் வரும் போது 100க்கும் மேற்பட்டோர் கைகளில் தடிகளுடன் அவரை சந்திக்க முயன்றனர். ஆனால் அவரது கார் நிற்காமல் சென்றதால் அதிருப்தியடைந்த அவர்கள் தாங்கள் கொண்டு வந்திருந்த தடிகளால் காரை தாக்கினர். தாக்குதலால் அப்பகுதியில் திடீர் பதற்றம் நிலவியது.

இந்த தாக்குதலில் யாருக்கும் காயமில்லை என்றும், இது குறித்து விசாரணை நடைபெற்று வருவதாக டெல்லி முதல்வர் அலுவலகம் கூறியுள்ளது. தலைநகர் டெல்லியில் இந்த சம்பவம் பரபரப்பை ஏற்படுத்தி உள்ளது.


ஊடகங்கள் மீதான தடையுத்தரவு மனு.  நஜீப்பின் விண்ணப்பத்தை நீதிமன்றம் நிராகரித்தது

கோலாலம்பூர்,

தமக்கெதிரான குற்றவியல் வழக்குகள் தொடர்பாக அதன் சாதக பாதகங்களை விவாதிப்பதை தடை செய்து, ஊடகங்களுக்கு எதிராக முன்னாள் பிரதமர் டத்தோஸ்ரீ நஜீப் துன் ரசாக் செய்தி ருந்த விண்ணப்பத்தை உயர் நீதிமன்றம் நேற்று தள்ளுபடி செய்தது. செய்திகளை வழங்குவதில் அத்துமீறும் தரப்பி னருக்கு எதிராக, நீதிமன்றத்தை அவமதித்தல் போன்ற நடவடிக்கை எடுக்கப்படும் நடவடிக்கைகள் நடைமுறையில் இருப்பதால் இந்த தடையுத்தரவுக்கு அவசியமில்லை என்று தீர்ப்பை வழங்கிய நீதிபதி முகமட் நஸ்லான் முகமட் கஸாலி கூறினார்.

Read More: Malaysia Nanban Tamil Daily on 11.8.2018


இ‌னிமையாக தூ‌க்க‌த்‌தி‌ற்கு

ஒவ்வொரு வரும் குறிப்பிட்ட நேரத்தில் தூங்கச் செல்வது மிகவும் அவசியம். விடுமுறைக் காலங்களிலும் இதனை தளர்த்தாதீர்கள்.

பகல் நேரத்தில் தூங்கும் பழக்கத்தை தவிர்க்க வேண்டும். இது மிகவும் கெடுதல்.

பகல் நேரத்தில் குட்டித் தூக்கம் வரும். அதுவும் 20 நிமிடங்களுக்கு மிகாமல் பார்த்துக் கொள்ளுங்கள்.

தூ‌க்க‌த்தை‌க் கெடு‌க்கு‌ம் டி‌வி, வீ‌ண் அர‌ட்டைகளை‌த் த‌வி‌ர்‌த்து‌விடு‌ங்க‌ள்.


லண்டன்,

இங்கிலாந்தில் இந்திய பெண்ணை கொன்ற கணவருக்கு ஆயுள் தண்டனை விதித்து நீதிபதி ஹீத்தர் நார்டன் தீர்ப்பு வழங்கினார். இங்கிலாந்து நாட்டில் உள்ள டெர்க்ஷயர் ஷின்பீல்டு பகுதியை சேர்ந்தவர் லாரன்ஸ் டிராண்ட் (வயது 47). இவரது மனைவி இந்திய வம்சாவளியைச் சேர்ந்த ஏஞ்ஜெலா மிட்டல் (41). 2010ஆம் ஆண்டு கணவன், மனைவிக்கு இடையே ஏற்பட்ட தகராறில் ஆத்திரம் அடைந்த லாரன்ஸ் தனது மனைவியை சரமாரியாக கத்தியால் குத்திக் கொலை செய்தார்.

அவரின் உடலில் 59 இடங்களில் கத்திக்குத்து காயங்கள் இருந்தன. இந்த கொலை வழக்கு லண்டன் கிரவுன் நீதிமன்றத்தில் நடைபெற்று வந்தது. இந்த வழக்கில் நேற்று நீதிபதி ஹீத்தர் நார்டன் தீர்ப்பு வழங்கினார்.  அவருக்கு குறைந்தபட்சம் 16 வருடங்கள் 8 மாதத்துடன் ஆயுள் தண்டனை விதிக்கிறேன் என்று கூறியுள்ளார்.


மலேசியர்கள் நாட்டை விட்டு வெளியேற முடியாது !

மலேசியர்கள் நாட்டை விட்டு வெளியேற முடியாது என்ற வட கொரியாவின் அதிரடி நடவடிக்கையினால் அங்கு செய்வதறியாது பரிதவிக்கும் 11 மலே சியர்களில் பி.எஸ்.நிர்மலா மலர் கொடியும் ஒருவர். பேரா, கோலகங்சாரில் உள்ள ஹைலண்ட் பார்க்கைச் சேர்ந்த நிர்மலா மூன்றாண்டுகளுக்கு முன்பு தான் வட கொரியத் தூதரகப் பணியாளராக அங்கு சென்றார் என அவரின் மூத்த சகோதரி கோமளா தேன்மொழி (48) கூறினார். எங்களை கவலைப்பட வேண்டாம் என என் தங்கை நிர்மலா வாட்ஸ் அப் வழியாக எங்களுக்கு ஆறுதல் கூறியிருந்தாலும், அங்கு என்ன நடக்குமோ என்று எண்ணி எங்களால் பயப்படாமல் இருக்க முடியவில்லை. ஆனாலும், அவர் அங்கே பாதுகாப்பாக இருக்கிறார் என்ற விஷயம் ஓரளவிற்கு மன நிம்மதியைக் கொடுக்கிறது என்று அவர் சொன்னார். மலேசியர்கள் தாயகம் திரும்புவதற்கு வட கொரியா தடை விதித்துள்ளது என்பதை கேள்வியுற்றதும் எங்கள் குடும்பத்தில் அனைவரும் கவலை யடைந்தோம். செவ்வாய்க்கிழமை இரவு வாட்ஸ் அப் வாயிலாக அவரிடமிருந்து தகவல் கிடைத்த பிறகுதான் எங்களுக்கு ஆறுதலாக இருந்தது. வட கொரியா, யொங்பெங்கில் உள்ள மலேசியத் தூதரகத்தின் அனைத்து பணியாளர்களும் அவர்களின் குடும்பத்தினரும் பாதுகாப்புடன் இருப்பதாக செவ்வாய் இரவு நிர்மலா தகவல் அனுப்பியதாக கோமளா குறிப்பிட்டார். ஐவர் அடங்கிய குடும்பத்தில் நிர்மலா மூன்றாவது பிள்ளையாவார். கடந்த 2003, 2005-இல் எங்கள் தாயும் தந்தையும் காலமாகி விட்டார்கள். அதன் பிறகு நாங்கள்தான் ஒருவருக்கொருவர் உதவியாக இருந்து வருகிறோம். மூன்றாண்டுகளுக்கு முன்பு தூதரகத்தில் பணியாற்றுவதற்காக வட கொரியா சென்ற என் தங்கை, 2015 ஏப்ரல் மாதம் ஒரு மாத விடுமுறையின் போது தாயகம் திரும்பினார். கோலகங்சாரில் எங்களை சந்திக்க வந்திருந்தார். இன்று வரை வட கொரியாவில் நிர்மலாவுடன் எங்களால் தொடர்பு கொள்ள முடிகிறது. அங்குள்ள அனைத்து மலேசியர்களும் கூடிய விரைவில் பாது காப்புடன் தாயகம் திரும்ப வேண்டும் என பிரார்த்திக்கிறோம் என்று கோமளா தேன்மொழி மேலும் கூறினார்.


10 அமைச்சர்கள் ராஜினாமா... இன்று புதிய அமைச்சர்கள் பதவியேற்பு

ஒடிசாவில், 10 அமைச்சர்கள் ராஜினாமா செய்தனர். ஒடிசா முதல்வர் நவீன் பட்நாயக், அம்மாநில அமைச்சரவையை மாற்றியமைக்க முடிவு செய் துள்ளார். இதையடுத்து, ஒடிசா சட்டசபை சபாநாயகர் நிரஞ்சன் பூஜாரி, கடந்த சில தினங்களுக்கு முன் தனது பொறுப்பை ராஜினாமா செய்தார். தொகுதி பணியை பார்க்க செல்வதாகக் கூறி அவர் ராஜினாமா செய்தார். இந்நிலையில், அமைச்சர்கள் சஞ்சய் தாஸ்வர்மா, அருண் குமார் சாஹு, பிரதீப் பாணி கிரஹி, புஷ்பேந்திர சிங் தேவ், பிரகாஷ் தாஸ் உட்பட, பத்து அமைச்சர்கள் ராஜினாமா செய்தனர். இது குறித்து நவீன் பட்நாயக் செய்தியாளர்களிடம் கூறுகையில், ''கட்சி பணிக்காக உழைக்க, தானாக முன் வந்து, அமைச்சர் பதவிகளை ராஜினாமா செய்தவர்களுக்கு நன்றி. குறிப்பாக, அமைச்சரவை மாற்றம் மக்களுக்கு சிறப்பான பலனை அளிக்கும்'' என்றார். இதற்கிடையே ஒடிசாவில் 11 புதிய அமைச்சர்கள் இன்று பதவியேற்க உள்ளதாக கூறப்படுகிறது. இதனால், ஒடிசா அரசியலில் பரபரப்பு ஏற்பட்டுள்ளது.


கேஎல்சிசியில் ஆயு தங்களுடன் போலீசார் சோதனை நடவடிக்கை.

கோலாலம்பூர், கேஎல்சிசியில் ஆயு தங்களுடன் போலீசார் சோதனை நடவடிக் கையில் ஈடுபடுவ தைக் கண்டு மக்கள் அச்சமடைய வேண்டாம் என்று தேசிய போலீஸ் படைத் தலைவர் டான்ஸ்ரீ காலிட் அபு பாக்கார் நேற்று கூறினார். தென்கிழக்காசிய நாடுகளுக்கான சீ விளையாட்டுப் போட்டி அடுத்த மாதம் கோலாலம் பூரில் நடைபெறவுள்ளது. இப்போட்டிக்காக தென்கிழக்காசிய நாடுகளை தவிர்த்து அனைத்துலக ரீதியில் இருந்து மக்கள் மலேசியாவுக்கு வருகை தருவார்கள். இவர்களின் பாதுகாப்பிற்கு உத்தரவாதம் கொடுக்கும் வகையில் தான் போலீஸ் அதிகாரிகளுக்கு சிறப்பு பயிற்சிகள் வழங்கப்பட்டு வருகிறது. இப்பயிற்சிகளின் அடிப் படையில்தான் ஆயுதம் ஏந்திய போலீஸ் அதிகாரிகள் இன்றும், நாளையும் கேஎல்சிசியில் பயிற் சிகளை மேற்கொள்வார்கள். காலை 8 மணி முதல் 2 மணி வரை அவ்வதிகாரிகள் அங்கு பயிற்சியில் ஈடுபடுவார்கள். ஆகவே அவர்களைப் பார்த்து மக்கள் அச்சமடைய வேண்டாம் என்று டான்ஸ்ரீ காலிட் செய்தி யாளர்களிடம் கூறினார்.


வங்காளதேச அடுக்குமாடி குடியிருப்பில் தீ 17 பேர் பலி

டாக்கா,

வங்காளதேசத்தில் உள்ள அடுக்குமாடி குடியிருப்பில் ஏற்பட்ட தீவிபத்தில் சிக்கி 17 பேர் பலியானது சோகத்தை ஏற்படுத்தியுள்ளது. வங்காளதேச நாட்டின் தலைநகரமான டாக்காவில் அமைந்துள்ளது பனானி பகுதி. இங்குள்ள 22 மாடிகள் கொண்ட அடுக்குமாடி குடியிருப்பில் நேற்று முன்தினம் மதியம் திடீரென தீ விபத்து ஏற்பட்டது. மளமளவென பற்றிய தீ மற்ற மாடிகளுக்கும் பரவியது.

தகவல் அறிந்து தீயணைப்பு வீரர்கள் விரைந்து வந்தனர். அவர்கள் தீயை அணைக்கும் முயற்சியில் ஈடுபட்டனர். இந்த தீ விபத்தில் இருந்து தப்பிக்க முயன்ற சிலர் மாடிகளில் இருந்து கீழே குதித்துள்ளனர். இதில் படுகாயம் அடைந்த 17 பேர் மருத்துவமனை கொண்டு செல்லும் வழியில்  இறந்தனர். மேலும் 30க்கும் மேற்பட்டோர் மருத்துவமனையில் சிகிச்சை பெற்று வருகின்றனர்.

மீட்புப் பணியில் அந்நாட்டு ராணுவ ஹெலிகாப்டர்கள் பயன்படுத்தப்பட்டன. 35 பேர் பத்திரமாக மீட்கப்பட்டனர். மீட்புப்  பணிகள் தொடர்ந்து நடைபெற்று வருவதாக மீட்புக்குழுவினர் தெரிவித்தனர்.


பாராலிம்பிக்ஸ் வீரர்களுக்கு வியாழக்கிழமை வீர வரவேற்பு

வியாழக்கிழமை நாடு திரும்பும் மலேசிய பாராலிம்பிக்ஸ் வீரர்களுக்குக் கோலாகலமான வரவேற்பு காத்திருக்கிறது. அவர்கள் பிற்பகல் மணி 2-க்கு கோலாலும்பூர் அனைத்துலக விமான நிலையம் வந்துசேர்வார்கள் என்று எதிர்பார்க்கப்படுகிறது. அங்கு பூங்கா ராயா வளாகத்தில் அவர்களுக்குச் சிறப்பு வரவேற்பு அளிக்கப்படும். அதன்பின் அவர்கள் ஜாலான் துன் ரசாக்கிலிருந்து ஜாலான் அம்பாங்கில் உள்ள கேஎல்சிசி-க்குத் திறந்த பேருந்தில் ஊர்வலமாக அழைத்துச் செல்லப்படுவர் என இளைஞர், விளையாட்டுத்துறை அமைச்சர் கைரி ஜமாலுடின் கூறினார். கேஎல்சிசி பெட்ரோனாஸ் பில்ஹார்மோனிக் மண்டபத்தில் சற்று நேரம் இருந்து விட்டு ஊர்வலம் ஜாலான் சுல்தான் இஸ்மாயில், ஜாலான் ராஜா சோழன் வழியாக பெவிலியன் மால் நோக்கிச் செல்லும். அங்கிருந்து கம்போங் பாண்டானில் உள்ள பாராலிம்பிக்ஸ் விளையாட்டு மையத்தில் ஊர்வலம் முடிவுக்கு வரும் என்றாரவர். “மலேசியர்கள் இந்த அசாதாரண விளையாட்டு வீரர்கள் வெற்றிகரமாக திரும்பியதைக் கொண்டாட வர வேண்டும் என்று கேட்டுக்கொள்கிறேன்”, என கைரி அவரது முகநூல் பக்கத்தில் கூறினார். ரியோ பாராலிம்பிக்ஸ் போட்டியில் மலேசிய வீரர்கள் மூன்று தங்கம், ஒரு வெண்கலம் வென்று பெருஞ் சாதனை புரிந்தார்கள்.


அதிமுகவில் கூட்டணி கட்சிகளுடன் தொகுதி பங்கீடு குறித்து குழு போடுவதற்கு முன்பே அக்கட்சியின் சீனியர் அமைச்சரான செங்கோட்டையனை முதல்வர் எடப்பாடி பழனிசாமி தொடர்பு கொண்டு பேசியிருக்கிறார்.

இந்திய அளவில் தேசிய கட்சிகளும், மாநில கட்சிகளும் பாராளுமன்றத் தேர்தலை எதிர்நோக்கி வேலையை தொடங்கிவிட்டார்கள். தமிழ்நாட்டில் திமுக வும் அதற்கான வேலையில் இறங்கிவிட்டது. முதல் கட்டமாக நாமும் ஒரு குழு அமைத்து வேலையை தொடங்கியதாக இருக்க வேண்டும். ஆகவே நீங்க தான்னே இந்த குழுவிற்கு தலைமை பொறுப்பேற்று நடத்த வேண்டும் என்று எடப்பாடி பழனிசாமி செங்கோட்டையனிடம் சொல்ல, என்ன மாதிரியான குழு என்று திரும்பிக் கேட்டுள்ளார் செங்கோட்டையன். கூட்டணி கட்சிகளுடன் தொகுதி பங்கீடு குறித்து பேசுவது என பதில் கூறியிருக்கிறார் எடப்பாடி.

நம்மக்கிட்ட கூட்டணி கட்சியா? அதான் மக்களுக்கே தெரிஞ்சிப்போச்சே எந்தெந்த கட்சியின்னு... அதுல நான் என்ன பேசவேண்டியிருக்கு... அம்மா இருக்கும்போது, கூட்டணியே இல்லாம தமிழ்நாட்டுல 37 சீட்டு ஜெயிச்சோம். இப்ப நாம கூட்டணி கட்சிக்கு அதிக சீட்டு கொடுக்க வேண்டியிருக்கும். அந்த பாவத்தை நான் செய்ய மாட்டேன். நீங்களே பேசி முடிச்சுக்கோங்க. என்னை விட்டுவிடுங்க என பதில் கூறினாராம் செங்கோட்டையன்.


பாகிஸ்தானில் வேன் மீது டிரக் கவிழ்ந்து பயங்கர விபத்து: 22 பேர் பலி

இஸ்லமபாத்

பாகிஸ்தானின் சிந்த் மாகாணத்தில் உள்ள கைர்புர் என்ற இடத்தில் இருக்கும் நெடுஞ்சாலையில், பயணிகளுடன் சென்ற வேன் மீது நிலக்கரி ஏற்றிச்சென்ற டிரக் கவிழ்ந்து விபத்துக்குள்ளானது. இந்த விபத்தில், வேனில் பயணம் செய்த 20 பேர் பலியாகினர். காலைவேளையில் நிலவிய அடர் பனியே இந்த விபத்துக்கு காரணம் என்று சிந்த் மாகாண போலீசார் தெரிவித்தனர்.

விபத்தில் சிக்கி மருத்துவமனைகளில் சிகிச்சை பெற்று வருபவர்களில் ஒரு சிலரின் நிலமை கவலைக்கிடமாக உள்ளதால் பலி எண்ணிக்கை மேலும் அதிகரிக்க கூடும் என்று தெரிவிக்கப்பட்டுள்ளது. அதிக சுமையுடன் வந்த லாரி, வேனை முந்திச்செல்ல முற்பட்டதாகவும் அப்போது ஓட்டுநரின் கட்டுப்பாட்டை இழந்து வேன் மீது கவிழ்ந்தது என்றும் உள்ளூர் செய்தி சேனல்களில் செய்திகள் வெளியாகியுள்ளன.

மோசமான சாலைகள், அஜாக்கிரதையாக ஓட்டுதல், பழுதான வாகனங்கள் போன்ற காரணிகளால் பாகிஸ்தானில் சாலை விபத்துக்கள் அடிக்கடி நிகழும் ஒன்றாக பார்க்கப்படுகிறது. கடந்த 9 ஆம் தேதி மலைச்சாலையில் இருந்து பேருந்து கவிழ்ந்து விபத்துக்குள்ளானதில் 27 பேர் பலியாகியது நினை விருக்கலாம்.


கட்டுப்பாடு இல்லாவிடில் ஆட்சி கவிழலாம். துன் மகாதீர் எச்சரிக்கை

பெட்டாலிங்ஜெயா,

சுய கட்டுப்பாடு இல்லாமல், உள்கட்சி சண்டையில் ஈடுபட்டு வந்தால், பக்காத்தான் ஹராப்பான் கூட்டணி புதைக்கப்பட்டு விடும் என்று பக்காத்தான் நாடாளுமன்ற உறுப்பினர்களுக்கும் வாரிசான் சபா கட்சி எம்.பி.களுக்கும் பிரதமர் துன் டாக்டர் மகாதீர் முகமட்  எச்சரிக்கை விடுத்தார். பெட்டாலிங் ஜெயா வில் அமைச்சர்கள், துணையமைச்சர்கள் மற்றும் எம்.பி.கள் ஆகியோர் கலந்துகொண்ட விருந்து நிகழ்ச்சி ஒன்றில் பேசிய போது பிரதமர் இந்த எச்ச ரிக்கையை விடுத்ததாக இணையச் செய்தித்தளம் ஒன்று தெரிவித்துள்ளது.

Read More: Malaysia Nanban Tamil Daily on 16.8.2018


தவறான காசோலையில் எப்படி பண பட்டுவாடா செய்ய முடியும்?

நிறுவனம் ஒன்றுக்கு எழுதித் தந்த காசோலையில் தவறு நடந்துள்ளது என்பதை கவனிக்காமல் அலட்சியப் போக்கில் குறிப்பிட்ட தொகைக்கு மேலான தொகையை பட்டுவாடா செய்யப்பட்டது குறித்து மனநிறைவு கொள்ளாத வர்த்தகர் ஜோன் நேற்று போலீசில் புகார் செய்ததோடு மத்திய வங்கியில் புகார் செய்தார். கடந்த 7.3.2017இல் நிறுவனம் ஒன்றுக்கு வெ. 1500 தொகை கொண்ட வங்கி காசோலையை வழங்கியிருந் தேன். அந்த காசோலையை பெற் றுக் கொண்டவர்கள் அதனை மற்றொரு வங்கியில் சேர்த்துள்ளனர். வங்கி காசோலையில் வெ.1500 என்று எழுதியிருந்தது. ஆனால் எனது கணக் கிலிருந்து வெ.2,500 வெட்டி பட்டுவாடா செய்யப் பட்டிருந்தது. இது குறித்து வங்கிக்கு நேரடியாக சென்று கேட்டபோது காசோவையில் எழுதப்பட்ட தொகைக்கும் தொகை குறிப் பிடும் இடத்தில் எழுதப்பட்ட தொகைக் கும் வேறுபாடு இருந்துள்ளது. சாதாரண எழுத்து பிழையாக இருப்பின் வங்கி சம்பந்தப்பட்டவர்களிடம் கேள்வி கேட்டார்கள். அதற்கு நாம் பதில் சொல்ல வேண்டும். ஆனால் இந்த காசோலையில் ஆயிரத்து ஐனூறு ரிங்கிட் என்று எழுதப்பட்ட நிலையில் 2,500 வெள்ளியை என் கணக்கில் வெட்டி மற்ற தரப் புக்கு கொடுக்கப்பட்டது எப்படி என்று கேள்வி எழுப்பினேன்.


ஊழலை ஒழிக்க மாபெரும் பேரணி.

கோலாலம்பூர், 1 மலேசியா மேம்பாட்டு நிறுவனம் (1 எம்டிபி) மீதான குறை கூறல் தொடர்பில் நடவடிக்கை ஏதும் இல்லாத நிலையில் அந்த அரசு முதலீட்டு நிறுவனம் தொடர்பான விவகாரங்களை மக்களுக்கு தெளிவுபடுத்தும் வகையில் பக்காத்தான் ஹராப்பான் நாடளாவிய சூறாவளிப் பயணத்தை ஜூலை 6இல் தொடக்க உள்ளதாக டத்தோஸ்ரீ டாக் டர் வான் அஸிஸா வான் இஸ்மாயில் கூறியுள்ளார். 1 எம்டிபியிலிருந்து ஒதுக்கப்பட்ட நிதியைப் பயன்படுத்தி வாங்கப்பட்டதாகக் கூறப்படும் வெ.54 கோடி அமெரிக்க டாலர் (வெ.230 கோடி) பெறுமான சொத்துக்களை பறிமுதல் செய்ய அமெரிக்க நீதித் துறை நடவடிக்கை மேற்கொண்டுள்ளது. அதையடுத்து இந்த இரு மாத கால பிரச்சார சுற்றுப் பயணத் திற்கு எதிர்க்கட்சிகள் திட்டமிட்டுள்ளன. உத்தேச பிரச்சார சுற்றுப் பயணம் எல்லா மாநிலங்களிலும் மேற்கொள்ளப்படும். அப்பிரச்சார சுற்றுப் பயணம் 6.7.2017 இரவு 9 மணிக்கு கப்பளா பத்தாஸ், டேவான் ஜே கேகேகே பெனாகாவில் தொடங்கும். செப்டம்பரில் மக்கள் அமைதிப் பேரணி ஒன்றுடன் நிறைவு பெறும் என எதிர்க்கட்சித் தலை வரான வான் அஸிஸா நேற்று நாடாளுமன்றத்தில் தமது அலுவலகத்தில் கூறியுள்ளார். இப்பேரணி தொடர்பில் நேற்று புதன்கிழமை நடைபெற்ற கூட்டத்தில் பாஸ் கட்சி தவிர இதர எல்லா எதிர்க்கட்சி பிரதிநிதிகளும் கலந்து கொண்டனர். பிரதமர் நாடாளுமன்றத்தைக் கூட்டி 1 எம்டிபி தொடர்பில் வெள்ளை அறிக்கை சமர்ப்பிக்க வேண்டும் எனும் எங்களின் கோரிக்கையை தொடர்ந்து வலியுறுத்துவோம்.1 எம்டிபி தொடர்பில் புலனாய்வை வலியுறுத்தி அமலாக்க அமைப்புகளிடம் புகார் செய்வோம் என்றும் வான் அஸிஸா கூறியுள்ளார்.


இதுவே எனக்கு கடைசித் தேர்தல்

பெட்டாலிங் ஜெயா,

வரும் 14-ஆவது பொதுத்தேர்தலே தமக்கு இறுதியான தேர்தல் என்பதை துணைப்பிரதமர் டத்தோஸ்ரீ அகமட் ஜாஹிட் ஹமிடி பகிரங்கமாக அறிவித்து ள்ளார். நாட்டின் 15-ஆவது பொதுத்தேர்தலில் தாம் போட்டியிடப்போவதில்லை என்றும் 93 வயதை அடைவதற்கு முன்பே ராஜினாமா செய்ய விருப்பதாகவும் நேற்று அவர் கூறினார். செர்டாங்கில் நடைபெற்ற டி.என்.50 கலந்துரையாடலின்போது அவர் இதனை தெரிவித்தார்.

Read More: Malaysia Nanban Tamil Daily on 19.3.2018


மே 5 இல் பொதுத் தேர்தலா?

கோலாலம்பூர், ஏப். 7-

நாட்டின் 13 ஆவது நாடாளுமன்றம் இன்று கலைக்கப்பட்டதைத் தொடர்ந்து 14 ஆவது பொதுத் தேர்தல் வரும் மே 5 ஆம் தேதி சனிக்கிழமை நடக்கலாம் என்று எதிர்பார்க் கப்படுகிறது. வேட்புமனுத்தாக்கல் வரும் ஏப்ரல் 21 ஆம் தேதி சனிக்கிழமை நடைபெறும் என்று அரசியல் ஆய்வாளர்கள் கூறுகின்றனர். எனினும் பிரச்சார நாள் இம்முறை 13 நாட்களாக சுருங்கலாம் என்று கூறப்படுகிறது. 222 நாடாளுமன்றத் தொகுதிகளுக்கும் 587 சட்டமன்றத் தொகுதிகளுக்கும் தேர்தல் நடத்தப்படுவது தொடர்பில்  வேட்புமனுத்தாக்கல், வாக்களிப்பு நாள் ஆகியவற்றை முடிவு செய்வதற்கு அடுத்த வாரம் தேர்தல் ஆணையம் கூடலாம் என்று எதிர்பார்க்கப்படுகிறது.

Read More: Malaysia Nanban Tamil daily on 7.4.2018


டெல்லியில், பள்ளி அருகே எரிவாயுக் கசிவு

டெல்லி, துக்ளகாபாத் பகுதியில் இயங்கிவருகிறது, ராணி ஜான்சி சர்வோதயா கன்யா வித்யாலயா பள்ளி. விடுதியுடன்கூடிய பள்ளியில், சுமார் 1000-க்கும் மேற்பட்ட மாணவ, மாணவிகள் படிக்கின்றனர். இன்று காலை, இந்தப் பள்ளியின் அருகே ஒரு கெமிக்கல் டேங்கர் லாரியில் இருந்து எரிவாயு கசிந்தது. இதனால், மாணவ மாணவிகள் கண் எரிச்சலுக்கும் தொடர் இருமலுக்கும் ஆளானார்கள். சிறிது நேரத்தில் பல மாணவ மாணவிகள் மயக்கம்போட்டு விழுந்தனர். சம்பவ இடத்துக்கு உடனடியாக ஆம்புலன்ஸும் காவல்துறையினரும் விரைந்து வந்தனர். மயக்கமடைந்த 110-க்கும் அதிகமான மாணவ மாணவிகள் மீட்கப்பட்டு, அருகில் இருந்த மூன்று மருத்துவமனைக ளில் அனுமதிக்கப்பட்டனர். மாணவ மாணவிகள் அனைவருக்கும் உரிய சிகிச்சை வழங்கப்பட்டு வருகிறது. உடனடியாக, அந்தப் பகுதியில் பெற் றோர்களும் பொதுமக்களும் கூடி யதால் பெரும் பரபரப்பு ஏற்பட்டது. வாயுக் கசிவு, தற்போது கட்டுப்பாட்டுக்குள் கொண்டுவரப்பட்டுள்ளதாகக் கூறப்படுகிறது. பாதுகாப்பு கருதி, பள்ளியிலிருந்து அனைவரும் வெளியேற்றப் பட்டுள்ளனர்.


இந்தோனேசியாவில் அடுத்த நிலநடுக்கம்.

இந்தோனேசியா லாம்போக் தீவில் நேற்று இரவு 10 மணியளவில் சக்தி வாய்ந்த நிலநடுக்கம் ஏற்பட்டுள்ளது. இது ரிக்டர் அளவுகோலில் 6.9ஆக பதிவாகியுள்ளது. இந்த நிலநடுக்கத்தால், கட்டடங்கள் சரிய பல மக்கள் வீட்டை விட்டு வெளியேறி சாலைகளில் தஞ்சம் புகுந்துள்ளனர்.

இந்த மாத தொடக்கத்திலேயே லாம்போக் தீவில் சக்திவாய்ந்த நிலநடுக்கம் ஏற்பட்டது. இதனால் பல கட்டடங்கள் சரிந்து விழுந்து தரைமட்டமாகின. இதனால், 400க்கும் மேற்பட்டவர்கள் உயிரிழந்திருக்கின்றனர். ஒரே மாத த்தில் தொடர்ந்து இரு சக்திவாய்ந்த நிலநடுக்கம் ஏற்பட்டுள்ளதால் மக்கள் பீதியடைந்துள்ளனர்.


9 படங்களை கையில் வைத்திருக்கும் நயன்தாரா!

முன்னணி நடிகை நயன்தாரா தற்போது தன் கைவசம் 9 படங்களை வைத்துக் கொண்டு நடித்து வருகிறார்.

நடிகை நயன்தாரா தமிழ் சினிமாவில் முன்னணி நடிகையாக இருந்து வருகிறார். கடந்த ஆண்டு அவர் நடிப்பில் உருவான ‘டோரா’, ‘அறம்’, ‘வேலைக்காரன்’ என மூன்று படங்கள் வெளியாகின. இந்த வருடம் இதுவரை ‘ஜெய் சிம்ஹா’ என்ற ஒரேயொரு தெலுங்குப் படம் மட்டும் வெளியாகியுள்ளது. தமிழில் ‘இமைக்கா நொடிகள்’, ‘கொலை யுதிர் காலம்’, ‘கோலமாவு கோகிலா’, ‘அறம் 2’, ‘விசுவாசம்’, சர்ஜுன் இயக்கும் படம் என 6 படங்கள் கையில் உள்ளது. மேலும், சிரஞ்சீவி ஜோடியாக ‘சை ரா நரசிம்ம ரெட்டி’ என்ற தெலுங்குப் படத்தில் நடித்து வருகிறார். அதுமட்டுமல்ல, நிவின் பாலி ஜோடியாக ‘லவ் ஆக்ஷன் ட்ராமா’ என்ற மலையாளப் படத்திலும் நடிக்க ஒப்பந்த மாகியுள்ளார் நயன்தாரா.

தற்போது ‘கோட்டயம் குர்பானா’ என்ற மலையாளப் படத்திலும் ஒப்பந்தமாகியுள்ளார். கதாநாயகியை மையப்ப டுத்திய இந்தப் படத்தை, மகேஷ் வெட்டியார் இயக்குகிறார். சினிமாவுக்கு நடிக்க வந்து 15 ஆண்டுகளுக்கு மேலா கியும், இன்னும் தனக்கென முதலிடத்தை தக்க வைத்து வருகிறார் நயன்தாரா.


அந்த வெ.116.7 மில்லியன் அம்னோவிற்குச் சொந்தமானது

பெட்டாலிங் ஜெயா,

1எம்.டி.பி. தொடர்பான விசாரணையில் போலீசாரால் பறிமுதல் செய்யப்பட்ட வெ.116.7 மில்லியன் பணம் அம்னோவிற்குச் சொந்தமானது என்றும் கட்சி யின் தலைவர்தான் அந்த நிதியை நிர்வகிக்க வேண்டும் என்று கட்சி விதிமுறைகள் வலியுறுத்துவதாகவும் முன்னாள் பிரதமர் டத்தோ ஸ்ரீ நஜீப் துன் ரசாக் மீண்டும் கூறியுள்ளார்.

Read More: Malaysia Nanban Tamil Daily on 10.9.2018


துன் மகாதீர் அமைச்சரவை விரைவில் மாற்றம்?

கோலாலம்பூர்,

நம்பிக்கைக் கூட்டணி அரசாங்கத்தின் சில அமைச்சர்கள் எதிர்க்கட்சி பாணியிலேயே இன்னமும் செயல்பட்டு வருவதை சகித்துக்கொள்ள இயலாத நிலை யில், பிரதமர் துன் டாக்டர் மகாதீர் முகமட் கூடிய விரைவில் அமைச்சரவையில் மாற்றங்களை அறிவிக்கக்கூடும் என்று நம்பப்படுகிறது. அது ஒரு சிறிய மாற்றம் என்றாலும் முக்கியமானதாக இருக்கும் என்றும் எதிர்பார்க்கப்படுகிறது.

Read More:Malaysia Nanban Tamil Daily on 12.11.2018


முதலில் ராஜபக்சே மகன்.. இப்போது லைக்கா..விவிஐபிகளின் தலைவராகிறாரா ரஜினி?

சென்னை:

இந்தியாவின் மொத்த அரசியல் பார்வையையும் ரஜினி தன் பக்கம் இழுத்துவிட்டார். இன்னும் முழுதாக கட்சி பெயர், சின்னம் கூட வெளியிடவில்லை என்றாலும் இப்போதே அவர் கட்சியில் சேர பலர் துடித்துக் கொண்டு இருக்கிறார். இவரின் புதிய கட்சியில் சேர்பவரெல்லாம் ஆட்டோக்கார மாணிக்கமாக இருப்பார்கள் என்று நினைத்தால் எல்லோரும் பணக்கார மாணிக் பாட்ஷாவாக இருக்கிறார்கள். அந்த அளவிற்கு இவருக்கு விவிஐபிகள் சப்போர்ட் செய்ய தொடங்கி இருக்கிறார்கள். முக்கியமாக இவருக்கு இலங்கையில் இருந்து ஆதரவு கரங்கள் அதிகமாக நீண்டு வருகிறது.

ரஜினி அரசியல் அறிவிப்பை வெளியிட்டவுடன் முதல் வேலையாக ராஜபக்சே மகன் டிவிட் செய்தார். அதில் ''என் அப்பா ராஜபக்சேவிற்கு விருப்பமான நடிகர்களில் ரஜினியும் ஒருவர். அவர் இப்போது அரசியலுக்கு வந்து இருக்கிறார். இது நல்ல செய்தி. சிவாஜி படத்தில் அவர் மக்களுக்கு நல்லது செய்துவிட்டு ஜெயிலுக்கு செல்வது போல செல்லாமல் இருந்தால் சந்தோசம்'' என்று குறிப்பிட்டு இருக்கிறார்.

இதையடுத்து தற்போது லைக்கா நிறுவனத்தில் இருந்தும் இவருக்கு ஆதரவு கரம் நீண்டு உள்ளது. லைக்கா தயாரிப்பு நிறுவனத்தின் இந்திய கிளை தலை வராக இருக்கும் ராஜூ மகாலிங்கம் ரஜினியின் கட்சியில் சேர போவதாக அறிவித்துள்ளார். இதற்காக லைக்காவின் தலைவர் பொறுப்பைவிட்டு அவர் சென்று உள்ளார். தமிழகம் மட்டும் ஒரு கம்பெனியாக இருந்திருந்தால் அதனுடைய மொத்த பங்கையும் நான் வாங்கி இருப்பேன் என்று கூறியிருக்கிறார் மஹிந்திரா நிறுவன சேர்மேன் ஆனந்த் மஹிந்திரா. ரஜினியின் அரசியல் அறிவிப்பை தொடர்ந்து தமிழகத்தின் மதிப்பு உயர்ந்து இருக்கிறது என்று கூறுவதற்காக அவர் இப்படி பேசி இருக்கிறார். அந்த அளவிற்கு ரஜினியின் அரசியல் அறிவிப்பு இவரை கவர்ந்து இருக்கிறது.

பாலிவுட் சூப்பர் ஸ்டார் அமிதாப் பச்சன் தொடங்கி குட்டி சூப்பர் ஸ்டார் ஆக ஆசைப்படும் லாரன்ஸ் வரை எல்லோரும் ரஜினிக்கு ஆதரவாக பேசி வரு கின்றனர். உலகிலேயே இல்லாத அளவிற்கு பல பிரபலங்கள் இவர் கட்சியில் 'காவலனாக' சேர இருக்கின்றனர். இதற்கான பல அறிகுறிகள் இப்போதே தெரிய ஆரம்பித்துவிட்டது.

தற்போது இந்த விஷயம் இன்னொரு வகையில் சர்ச்சை ஆகி இருக்கிறது. ஏற்கனவே லைக்கா நிறுவனத்திற்கும் ராஜபக்சே குடும்பத்திற்கும் நெருக்கம் இருப்பதாக புகார்கள் எழுந்தது. தற்போது அதன் தலைவர் ரஜினி கட்சியில் சேர இருக்கிறார். ராஜபக்சே மகனே நேரடியாக வாழ்த்தும் தெரிவித்து இருக்கிறார். 2.0 படத்தை லைக்கா நிறுவனம் தயாரிக்கிறது என்று பல விஷயங்களை தொடர்பு படுத்தி சர்ச்சையாக பேசி வருகிறார்கள்.


எஸ்.ஆர்.சி. வெ.42 மில்லியன் நிதி மோசடி: இன்று தொடங்கி 20 நாட்களுக்கு நஜீப்பிடம் விசாரணை

கோலாலம்பூர்,

1எம்.டி.பி.யின் துணை நிறுவனமான எஸ்.ஆர்.சி. இண்டர்நேஷனலுக்கு சொந்தமான வெ.4 கோடியே 20 லட்சம் நிதி மோசடி தொடர்பான குற்றச்சாட்டை எதிர்நோக்கியுள்ள முன்னாள் பிரதமர் டத்தோ ஸ்ரீ நஜீப் துன் ரசாக்கின் வழக்கு விசாரணை இன்று தொடர்கிறது. இவ்வழக்கின் முதல் சாட்சியான நிறுவனங்களின் துணைப் பதிவதிகாரியை நஜீப்பின் வழக்கறிஞர்கள் குறுக்கு விசாரணை செய்வர்.

மலேசிய நிறுவனங்கள் ஆணையத்தைச் சேர்ந்த முகமட் அக்மாலுடின் அப்துல்லா (35), கடந்த ஏப்ரல் 3-ஆம் தேதி நடைபெற்ற விசாரணையின் முதல் நாள் அன்று சாட்சியமளிக்கையில் மூன்று நிறுவனங்களின் பதிவு குறித்து விளக்கம் அளித்தார்.

Read More: Malaysia Nanban Tamil Daily on 15.4.2019


பேருந்து கட்டணங்கள் உயர்த்தப்படும்?

மார்ச் மாத தொடக்கத்தி லிருந்து டீசல் விலை லிட்டருக்கு 5 காசு உயர்ந்துள்ளதைத் விரைவு பேருந்து நடத்து னர்கள் பல்வேறு சுமைகளை எதிர் நோக்க வேண்டியுள்ள நிலையில், இதனால் பேருந்து கட்டணங்கள் உயர்த் தப்படுமா என்ற கேள்வியும் எழுந்துள்ளது. எனினும், அரசாங்கம் விரைவு பேருந்து கட்டணங்களை கட்டுப்படுத்தி வைத்துள்ளதால், எங்களுக்கு என்ன செய்வது என்று தெரியவில்லை என்று மலேசிய பேருந்து நடத்துனர்கள் சங்கம் கூறியது. இறுதியாக கடந்த 2008ஆம் ஆண்டு விரைவு பேருந்துகளின் கட்டணம் உயர்த்தப்பட்டது. பின்னர் அன்று முதல் இன்று வரை அது எந்த வகையிலும் உயர்த்தப்படவில்லை என்று அச்சங்கத்தின் தலைவர் டத்தோ அஸ்ராப் அலி கூறினார். இதனால் பள்ளி பேருந்துகள் எந்த வகையிலும் பாதிக்கப்ப டாது. காரணம் அவர்கள் நடப்பு டீசல் விலைக்கு ஏற்ற வாறு தங்களின் கட்டணங்களை சீர்படுத்திக் கொள்ளலாம் என்றார். நடப்பு டீசல் விலைக்கு ஏற்றவாறு விரைவு பேருந்து கட்டணங்களை சீர்படுத்துமாறு இச்சங்கம் பலமுறை அரசாங்கத்திற்கு கோரிக்கை விடுத்துள்ளது. ஆனால், எங்களின் கோரிக்கைக்கு அரசாங்கம் இன்றுவரை செவி சாய்க்கவில்லை என்றார்.


இரட்டை மொழித் திட்டம் நடைமுறை சவால்களை எதிர் கொள்ளுமா?

மழைவிட்டும் தூவானம் விடவில்லை - 2017- ஆம் ஆண்டு முதல் 47 தமிழ்ப்பள்ளிகளில் அமல்படுத்தப்பட்டிருக்கும் இரட்டை மொழிகல்வி திட்டத்தை பொறுத்தவரை இதுதான் இன்றையச் சூழல் என்று ஏவுகணை கருதுகின்றது. ஏவுகணையைப் பொறுத்தமட்டில், தமிழ்ப்பள்ளிகளில் அறிவியல் மற்றும் கணிதப் பாடங்களை இவ்வாண்டு முதலாம் மற்றும் நான்காம் ஆண்டுகள் தொடங்கி ஆங்கில மொழியில், தமிழ்மொழியில் போதிக்கும் நடைமுறை சாதகமான நன்மைகளையே ஏற்படுத்தும் என்பதை வலியுறுத்தியே வந்துள்ளது. டிஎல்பியின் (Dual Language Programme) அமலாக்கத்தினைத் தமிழ்ப்பள்ளிகளில் அமல் படுத்தக் கூடாது என்பதைக் கூறுவதற்குத் தகுதியானவர்கள் பெற்றோர்களே என்பதன் அடிப்படையில் அதனை கல்வி தொடர்பு அறவே இல்லாத அரசு சாரா இயக்கங்கள் கோரிக்கை விடுப்பது அநாகரிகமான செயலாக ஏவுகணை கருதுகின்றது. ஏற்கெனவே நாட்டில் உள்ள 524 தமிழ்ப்பள்ளிகளும் ஏறக்குறைய 50% மாணவர்களை தேசியப் பள்ளிகளுக்கும் சீனத் தொடக்கப்பள்ளிகளுக்கும் தாரை வார்த்துள்ள நிலையில் இரட்டை மொழித் திட்டத்தினை தமிழ்ப்பள்ளிகளில் அமலாக்கம் செய்வதைத் தடுத்தால் மேலும் நூற்றுக்கணக்கான தமிழ்ப்பள்ளிகளை இழக்க நேரிடுவதோடு மட்டுமல்லாமல் தமிழ்ப்பள்ளிகளில் படிக்கும் மாணவர்களின் இடைநிலைப்பள்ளிகளின் கல்வியை முடமாக்கும் நடவடிக்கையாகவும் அமைந்து விடும் என்ற அச்சம் மேலோங்கியுள்ளதை உணர்ச்சிகரமாக மட்டுமே பேசி வரும் அடையாளம் இல்லாத அரசு சாரா இயக்கங்களால் உணர முடியாது என்பதை ஏவுகணையால் உறுதியாகக் கூற முடியும். இடைநிலைப்பள்ளிகளின் கல்வி அமைப்பு மலேசியக் கல்வியமைச்சின் இடைநிலைப்பள்ளிகளுக்கான அமைப்பு மலேசிய இந்திய மாணவர்களுக்கு சாதகமாக அமைந்திருக்கவில்லை என்பதைப் பற்றி எந்த ஒரு அரசு சாரா இயக்கமும் வாய் திறக்காத நிலையில் இந்திய மாணவர்கள் பல்வேறு சவால்களை எதிர் நோக்கி இருப்பதையாவது உணர்வார்களா? என ஏவுகணை கேட்க விரும்புகின்றது. மலேசியக் கல்வி அமைச்சின் (Kementerian Pelajaran Malaysia -KPM) இடைநிலைப்பள்ளிகளுக்கான கல்வி முறை பின்வருமாறு அமைந்திருக்கின்றது. ஆறு ஆண்டுகள் தமிழ்ப்பள்ளியில் படித்த இந்திய மாணவர்கள் படிவம் 1-ற்குச் செல்லும் போது சுமார் 95% ட்டு மாணவர்கள் தினப்பள்ளிகளாக செயல்பட்டு வரும் இடைநிலைப்பள்ளிகளுக்கே (SMK Harian) செல்லும் வாய்ப்பினை மட்டுமே பெற்றுள்ளதை அனைவரும் அறிவோம்! * இளநிலை அறிவியல் கல்லூரி (MRSM) * முழு நேர தங்கும் விடுதிப் பள்ளிகள் (Sekolah Berasrama Penuh-SBP) * முழு நேர தங்கும் விடுதிச் சமயப் பள்ளிகள் (SMA Berasrama) * அறிவியல் இடைநிலைப்பள்ளிகள் (Sekolah Menengah Sains) * தொழில் திறன் நுட்பக் கல்லூரிகள் (Kolej Vokasional/ Teknik) * தனியார் சீன இடைநிலைப்பள்ளிகள் (SMJK) * இடைநிலைப்பள்ளிகள் (SM Kebangsaan Harian) மேற்காணப்படும் இடைநிலைப்பள்ளிகள் இன ரீதியிலான அடிப்படையிலேயே செயல்பட்டு வருவதை அனைவரும் அறிவோம். ஆரம்பப்பள்ளிகளில் பயிலும் மலாய் மாணவர்களுக்கு தேர்ச்சிக்கேற்ப இடைநிலைப்பள்ளிகள் வழங்கப்படும் நிலையில் மூன்றாம், நாலாந்தர மாணவர்களே தேசிய வகை இடை நிலைப்பள்ளிகளில் பயில்வதை யாராலும் மறுக்க முடியாது. இதற்கிடையே ஆரம்பப்பள்ளிகளில் பயின்று வரும் சீனப்பள்ளி மாணவர்களே அரசாங்க உதவி பெற்று வரும் சீனப் இடைநிலைப்பள்ளிகளிலும், தனியார் இடைநிலைப்பள்ளிகளிலும் பதிந்து கொள்ளும் நிலையில் இரண்டாந்தர மாணவர்களும் கல்வியில் பின் தங்கியவர்களும் மட்டுமே தேசிய வகை இடைநிலைப்பள்ளிகளில் பயில வரும் நிலையில் தமிழ்ப்பள்ளி, தேசியப் பள்ளிகளில் பயின்று வரும் இந்திய மாணவர்கள் வேறு வாய்ப்புகள் இல்லாமல் தேசிய வகை இடைநிலைப்பள்ளிகளில் மட்டுமே படிக்கும் வாய்ப்பைப் பெறுகின்றனர். ஏற்கெனவே ஆரம்பப் பள்ளிகளில் பயின்ற மலாய் மாணவர்கள் உயரிய வசதிகளையும், வாய்ப்புகளையும் கொண்ட இடைநிலைப்பள்ளிகளுக்குச் செல்லும் சூழலில் தேசிய வகை இடைநிலைப்பள்ளிகள் என தினப்பள்ளிகளிலும் சிறப்பு வகுப்புகளை ஏற்படுத்தி இன ரீதியிலான கல்வி முறைக்கான வாய்ப்பினைப் பற்றி யாருமே குரல் எழுப்பியதாக ஏவுகணை அறியவில்லை. தேசிய வகை இடைநிலைப்பள்ளிகளில் (SMK) பள்ளிகளில் பணியாற்றும் முதல்வர்களின் விருப்பத்திற்கு ஏற்ப படிவம் ஒன்றிற்கான வகுப்புகள்: * சிறப்பு பிரத்தியேக வகுப்புகள் (Kelas Rancangan Khas-KRK) * சிறப்பு சமய பிரத்தியேக வகுப்புகள் (Kelas Rancangan Agama- KRA) * சிறப்பு தொழில் திறன் வகுப்புகள் (Kelas Pengenalan Asas Vokasional -PAV) என்பதாக இன ரீதியாக பிரித்து வைக்கப்பட்டிருக்கும் வகுப்புகள் இரட்டை மொழித் திட்டத்தின் வழி மேலும் ஒரு வகுப்பும் அமல்படுத்தப்பட்டிருக்கும் நிலையில் தமிழ்ப்பள்ளிகளில் டிஎல்பி பாடத்திட்டத்தினை அமல்படுத்தாமல் விடுபட்டால் தமிழ்ப்பள்ளி மாணவர்கள் நான்காவது அல்லது ஐந்தாவது வகுப்புகளில் மட்டுமே தஞ்சமடைய வேண்டியிருக்கும் என்பதை யாராவது சிந்தித்தார்களா? ஓரங்கட்டப்பட்ட இந்திய மாணவர்கள் தமிழ்ப்பள்ளிகளில் டிஎல்பி பாடத்திட்டத்திற்கு எதிர்ப்பினைத் தெரிவிப்பவர்களில் பெரும்பாலோர் கல்வி துறையில் இல்லாதவர்கள் என்பதோடு மட்டுமல்லாமல் இடைநிலைப்பள்ளிகளில் இந்திய மாணவர்கள் ஓரங்கட்டப்படும் திட்டங்களைப் பற்றியும் இந்திய மாணவர்கள் தினப்பள்ளிகளான இடைநிலைப்பள்ளி களிலேயே நம்பியிருக்கும் நிலையில் டிஎல்பி திட்டத்தில் இடம் பெறாவிட்டால் * மாரா அறிவியல் இளநிலைக் கல்லூரி * முழு நேர தங்கும் விடுதிப்பள்ளிகள் * அறிவியல் இடைநிலைப்பள்ளிகள் * தொழில் திறன் கல்லூரிகள் போன்றவற்றில் கல்வி பயிலும் வாய்ப்புகளை முழுமையாக இழந்து விடும் அபாயம் இருப்பதை அறிவுடையவர்களாகச் சிந்திக்க வேண்டும் என ஏவுகணை கேட்டுக் கொள்கின்றது. எஸ்பிஎம் தேர்விற்குப் பிந்திய மெட்ரிகுலேஷன் கல்லூரி வாய்ப்புகள் தற்போது 1,500 இந்திய மாணவர்களுக்கு வழங்கப்பட்டு வரும் நிலையில் டிஎல்பி கல்வி முறையை உணர்ச்சியின் பெயரால் நழுவ விட்டால் ஒரு தமிழ்ப்பள்ளி மாணவர்களுக்குக் கூட மெட்ரிகுலேஷன் கல்லூரி வாய்ப்புகள் கிடைக்காது என்பதை யாராவது மறுக்க முடியுமா? ஆக மொத்தத்தில் தமிழ்ப்பள்ளிகளில் டிஎல்பி எனப்படும் இரட்டைமொழித் திட்டத்தினை அரசு சாரா இயக்கங்களின் விவேகமற்ற நடவடிக்கைகளால் தமிழ்ப்பள்ளிகள் இழக்க நேரிடுமானால் தமிழ்ப்பள்ளி மாணவர் களின் எதிர்காலத்திற்கு எவ்வகையான உத்தரவாதத்தினை வழங்கப்போகின்றார்கள் என்பதை பகிரங்கப்படுத்த வேண்டும் என ஏவுகணை கோரிக்கை வைக்கின்றது. நாளை மேலும் தகவல்களோடு ஏவுகணை சந்திக்கும். * தமிழ்ப்பள்ளி மாணவர்கள் முழுமையாக ஓரங்கட்டப்படுவார்கள் * இடைநிலைப்பள்ளிகளில் பிரித்தாளும் கொள்கையில் மிகப் பெரிய அபாயம் * சிறப்புப் பள்ளிகளுக்கான வாய்ப்புகள் பறிபோகும் சூழல் * மெட்ரிகுலேசன் கல்லூரி வாய்ப்புகள் கானல் நீராகப்போகும்.


மத்தவங்களையும் கவனிங்க... நெருக்கடியில் ராமதாஸ்

2019 நாடாளுமன்றத் தேர்தலில் அதிமுக தலைமையிலான கூட்டணியில் பாமக இணைந்தது. ஏழு மக்களவைத் தொகுதிகளையும், ஒரு மாநிலங்களவை உறுப்பினர் பதவியையும் ஒதுக்குவதாக அதிமுக-பாமக இடையே கையெழுத்தானது. தேர்தலில் அதிமுக தலைமையிலான கூட்டணி தோல்வியை சந்தித்தது. பாமக 7 தொகுதிகளிலும் தோல்வியை சந்தித்தது.

''அதிமுக - பாஜக மீது மக்கள் கோபமாக இருப்பதால் இந்த கூட்டணியை மக்கள் விரும்பவில்லை. பிரச்சாரத்தின்போது கட்சியினரே இந்த கூட்டணியை விரும்பவில்லை'' என்று தேர்தலுக்கு முன்பே சில நிர்வாகிகள் கட்சி தலைமையிடம் சொல்லியுள்ளனர். தேர்தல் முடிவுகளுக்கு பிறகு, ''அன்றே சொன்னோமே கேட்டீங்களா?'' என ராமதாஸ் காதில் விழும்படியே நிர்வாகிகள் பேசுகிறார்களாம்.

தர்மபுரியில் தோல்வியடைந்த அன்புமணி ராமதாஸ், அதிமுக அளித்த ராஜ்யசபா பதவி உத்தரவாதத்தால் தனக்கு அமைச்சர் பதவி கிடைப்பதற்காக மத்திய அமைச்சர் ராஜ்நாத் சிங் வரை சிபாரிசுக்காக பேசி வருகிறார். இதனிடையே பாமகவிலோ, ''தொடர்ந்து அன்புமணிக்கே சீட் கொடுக்காமல், கட்சியில் உள்ள மத்தவங்களையும் கவனிங்கன்னு'' ராமதாஸிடம் நிர்வாகிகள் வலியுறுத்தி வருகிறார்கள். பாமக பிரமுகர்கள் முரண்டு பிடிக்கிறார்கள் என்று செய்திகள் வெளியாகி உள்ளன.


ஆப்கானில் ராணுவ அகாடமியில் குண்டு வெடிப்பு- 6 பேர் உயிரிழப்பு

காபுல்,

ஆப்கானிஸ்தானில் ராணுவ அகாடமியில் தற்கொலை வெடிகுண்டு தாக்குதல் நடத்தப்பட்டதில் 6 பேர் உயிரிழந்தனர்.

காபுல் நகரில் உள்ள ராணுவ அகாடமியில் உடலில் வெடிகுண்டுகளை கட்டிக் கொண்டு பயங்கரவாதி ஒருவன் தாக்குதலை நடத்த முயற்சி செய்துள்ளான். அப்போது அவனை பாதுகாப்பு படையினர் அடையாளம் கண்டு தடுக்க முயற்சி செய்த போது அவன் வெடிகுண்டை வெடிக்கச் செய்துள்ளான்.

இந்த சம்பவத்தில் 6 பேர் உயிரிழந்தனர் என பாதுகாப்பு படை தரப்பில் தெரிவிக்கப்பட்டுள்ளது. தலிபான் பயங்கரவாதிகளுடன் அமைதிக்கான பேச்சு வார்த்தையை அமெரிக்கா மேற்கொண்டாலும் பாதுகாப்பு படையினரை குறிவைத்து மேற்கொள்ளப்படும் தாக்குதல் தொடர்கிறது.


பெண்களுக்கு பாதுகாப்பு இல்லாதபோது காளி, துர்காவை வணங்குவது சரியா?

நடிகை பாவனா மானபங்கப்படுத்தப்பட்டது குறித்து நடிகை லட்சுமி மஞ்சு நீண்ட கடிதம் ஒன்றை எழுதியுள்ளார். இது குறித்து தெலுங்கு நடிகை லட்சுமி மஞ்சு நீண்ட கடிதம் எழுதியுள்ளார். அதில் அவர் கூறியிருப்பதாவது, நடிகை பாவனா கடத்தி, மானபங்கப்படுத்தப்பட்டுள்ள நிலையில் நாம் இன்னும் எவ்வளவு தூரம் செல்ல வேண் டியுள்ளது என்பதை தெரிவிக்க விரும்புகிறேன். அவரின் நிலையை கேட்டு அதிர்ச்சி அடைந்தேன். நம் நாட்டில் ஒன்று பெண்களை கடவுளாக வணங்குகிறார்கள் அல்லது வீட்டிற்குள் வைத்து பூட்டுகிறார்கள். அதிர்ஷ்டசாலிகள் தாயாக, தாரமாக மதிக்கப்படுகிறார்கள். அவ்வளவு தானா பெண்கள்? பெண்களுக்கு பாதுகாப்பு இல்லாத நேரத்தில் கடவுள் லட்சுமி, பார்வதி, துர்கா, சரஸ்வதி மற்றும் காளியை தொடர்ந்து வணங்குவது சரியா? பல பெண்கள் மானபங்கப்படுத்தப்படுதல், பலாத்காரம் செய்யப்படுதல், அவ மதிக்கப்படுதல் உள்ளிட்ட செய்திகளை காலையில் எழுந்து செய்தித்தாள்களில் படிப்பது சாதாரணமாகிவிட்டது. மலையாள திரையுலக உறுப்பினருக்கு நடந்த சம்வம் முதலும் அல்ல இதுவே கடைசியும் அல்ல. நான் எவ் வளவு பாதுகாப்பு இல்லாமல் உணர்கிறேன் என்பதை இந்த தருணத்தில் தெரிவிக்க விரும்புகிறேன். தெருவில் தனியாக செல்ல, அரசு போக்குவரத்தில் பயணம் செய்ய, தெருவில் பசங்க கும்பலாக இருந்தால் நடந்து செல்ல, நமக்கு பிடித்த உடை அணிய பயப்படுகிறோம். இருட்டிவிட்டால் வீட்டில் இருக்க வேண்டும், மது அருந்தக் கூடாது, ஒழுங்காக உடை அணிய வேண்டும், புகைப்பிடிக்கக் கூடாது, அதிகம் சிரிக்கக் கூடாது என்று பெண்களிடம் கூறுவது தீர்வாகாது. நாம் தொடர்ந்து குரல் கொடுக்க வேண்டும், எது சரி என்பதை புரிந்து கொள்ள வேண்டும், நல்ல எதிர்காலத்திற்காக தொடர்ந்து பணியாற்ற வேண்டும் என தெரிவித்துள்ளார் லட்சுமி.


ஈராக், ஜோர்டான், சவூதி அரேபியா ஆகிய அணிகளின் சவால்களை எதிர்கொள்வோம்

கோலாலம்பூர்,

ஈராக், ஜோர்டான், சவூதி அரேபியா ஆகிய அணிகளின் சவால்களை எதிர்கொள்ள இறுதிவரை போராடுவோம் என்று தேசிய இளம் ஆட்டக்காரர் என். தனபாலன் நேற்று கூறினார். 23 வயதுக்கு கீழ்ப்பட்டவர்களுக்கான ஏஎப்சி கிண்ண கால்பந்துப் போட்டி வரும் ஜனவரி மாதம் சீனாவில் நடைபெறவுள்ளது.

இப்போட்டிக்காக குலுக்கல் அண்மையில் நடைபெற்றது. இதில் சி பிரிவில் மலேசிய அணியினர் இடம் பிடித்துள்ளனர்.அப்பிரிவில் ஈராக், ஜோர்டான், சவூதி அரேபியா ஆகிய அணிகளும் இடம் பிடித்துள்ளன.இவ்வணிகளில் சவால்களை எதிர்கொள்ள டத்தோ ஓங் கிம் சுவீ தலைமையிலான தேசிய அணியினர் இப்போதே பயிற்சிகளை தொடங்கி விட்டனர்.

மலேசியாவை காட்டிலும் இம்மூன்று அணிகளும் கால்பந்து விளையாட்டில் பலம் வாய்ந்த அணிகளாக விளங்குகின்றன. ஆகையால் இப்போட்டி கடுமையான சவால்களுக்கு மத்தியில் நடைபெறும் என எதிர்பார்க்கப்படுகிறது.இவ்வேளையில் பயிற்சியில் ஈடுபட்டுள்ள தேசிய அணியின் நம்பிக்கை நட்சத்திரமாக விளங்கும் என். தனபாலன் இப்போட்டி குறித்து செய்தியாளர்களிடம் பேசினார்.

Read More: Malaysia Nanban News Paper on 27.10.2017


வைகோவுக்கு எதிராக மீம்ஸ்.. கண்டித்து தீக்குளித்த இளைஞர் உயிரிழப்பு

அரியலூர்: வைகோவுக்கு எதிராக மீம்ஸ் வெளியிடப்படுவதை கண்டித்து தீக்குளித்த இளைஞர் உயிரிழந்தார். மதிமுக பொதுச்செயலாளர் வைகோவை கிண்டலடித்து சமூக வலைதளங்களில் ஏராளமான மீம்ஸ்கள் வெளியிடப்பட்டு வருகின்றனர்.

அண்மையில் வைகோவின் உறவினர் ஒருவர் மீம்ஸ்களால் மனமுடைந்து தற்கொலை செய்து கொண்டார். இந்நிலையில் வைகோ குறித்து மீம்ஸ் வெளியிடப்படுவதை கண்டித்து அரியலூரைச் சேர்ந்த இளைஞர் சதீஷ் தீக்குளித்தார். இதில் உடல் முழுவதும் தீயில் கருகிய நிலையில் சதீஷ் மருத்துவமனையில் சேர்க்கப்பட்டார். இந்நிலையில் சதீஷ் சிகிச்சைப் பலனின்றி உயிரிழந்தார்.


டென்னிஸ் கலப்பு இரட்டையர் பிரிவில் அசத்திய போபண்ணா, கேப்ரியலா ஜோடி

பாரிஸ் பிரான்ஸ் பொது டென்னிஸ் கலப்பு இரட்டையர் பிரிவில் அசத்திய இந்தியாவின் போபண்ணா, கனடாவின் கேப்ரியலா ஜோடி கிண்ணத்தை வென்றது. பிரான்ஸ் தலைநகர் பாரிசில், பிரான்ஸ் பொது கிராண்ட் ஸ்லாம் டென்னிஸ் தொடர் நடக்கிறது. கலப்பு இரட்டையர் பிரிவு இறுதியாட்டத்தில் இந்தியாவின் போபண்ணா, கனடாவின் கேப்ரியலா ஜோடி, கொலம்பியாவின் ராபர்ட் பரா, ஜெர்மனியின் அனா லெனா ஜோடியை எதிர் கொண்டது. அபார ஆட்டத்தை வெளிப்படுத்திய போபண்ணா ஜோடி 2-6, 6-2, 12-10 என்ற செட் கணக்கில் வெற்றி பெற்று, சாம்பியன் கிண்ணத்தை வென்றது. இதன் பெண்கள் ஒற்றையர் பிரிவு அரையிறுதியில் லாட்வியாவின் ஜெலினா ஆஸ்டாபென்கோ 7-6, 3-6, 6-3 என்ற செட் கணக்கில் சுவிட்சர்லாந்தின் டிமியாவை தோற்கடித்து இறுதியாட்டத்திற்கு முன்னேறினார்.மற்றொரு அரையிறுதியில் ருமேனியாவின் சிமோனா ஹாலப் 6-4, 3-6, 6-3 என்ற செட் கணக்கில் செக் குடியரசின் கரோலினா பலிஸ்கோவாவை தோற்கடித்தார்.


பாம்புகளுடன் குடித்தனம். பூச்சோங் வவாசான் அடுக்குமாடியில் 500 குடும்பங்கள் அவதி.

பூச்சோங்,

பூச்சோங்கில் அமைந்துள்ள வவாசான் அடுக்குமாடி வீடுகள் சுமார் 22 ஆண்டுகளுக்கு முன்பு கட்டப்பட்டவை. மொத்தம் 5 மாடிகளைக் கொண்ட இந்த குடியிருப்பில் 250 இந்திய குடும்பங்கள் உட்பட 500 குடும்பங்கள் வாழ்கின்றன. இவர்கள் தங்கள் குடியிருப்புகளைப் பராமரிப்பதற்காக மாதந்தோறும் வெ.33-ஐ கட்டணமாகச்  செலுத்தி வருகின்றனர். ஆனால், கட்டணத்தைப் பெற்றுக்கொண்ட பராமரிப்பு நிறுவனம் கடந்த 6 ஆண்டுகளாக எந்தவொரு துப்புரவுப் பணிகளையும் மேற்கொள்ளாததால் இங்குள்ள மக்கள் பாம்புகளுடன் வசித்து வருகின்றனர்.

Read More: Malaysia Nanban Tamil Daily on 14.2.2019


கிள்ளான்-தெலுக் இந்தான் சாலை கோரவிபத்தில் இராமசாமி உயிரிழந்தார்

(பி.எம்.குணா) கோலசிலாங்கூர்,

கிள்ளான் - தெலுக் இந்தான் சாலை, 55 ஆவது கிலோ மீட்டரில் கம்போங் சுங்கை திராப் அருகே நேற்று முன் தினம் மாலை 3.52 மணியளவில் நிகழ்ந்த கோர விபத்தில் இந்திய நபர் ஒருவர் பரிதாபமாக உயிரிழந்தார். கட்டுப்பாட்டை இழந்ததாக நம்பப்படும் அவர் செலுத்திய புரோட்டோன் ஈஸ்வரா ரகக் கார் எதிரே வந்த சுற்றுலா பேருந்துடன் மோதி நசுங்கியது.

Read More: Malaysia Nanban Tamil Daily on 14.2.2018


தலைநகர் ரமலான் சந்தை முறைகேடு .  ஹராப்பானுக்கு முதல் கரும்புள்ளி

கோலாலம்பூர், ஜூன் 18-

கோலாலம்பூர் மாநகர் மன்றத்தின் (டிபிகேஎல்) நோன்புப்பெருநாளையொட்டிய ரமலான் சந்தை விவகாரத்தில் முறைகேடு நிகழ்ந்து இருப்பதாக கூறப்ப டுகிறது. இது பக்காத்தான் ஹராப்பான் அரசாங்கத்திற்கு முதலும் கடைசியுமான கரும்புள்ளிச் சம்பவமாக இருக்கட்டும் என்று ஆயுதப் படை முன்னாள் பணியாளர் சங்கமான பேட்ரியோட் கூறுகிறது.

Read More: Malaysia Nanban Tamil Daily on 18.6.2018


சாதாரண உணவகத்தில் ஒபாமா! கனடா பிரதமருடன் ருசிகர சந்திப்பு

கனடா பிரதமர் ஜஸ்டின் ட்ரூடேவும் அமெரிக்க முன்னாள் அதிபர் ஒபாமாவும் ஒரு சாதாரண ரெஸ்ட்டாரண்ட்டில் அமர்ந்திருக்கும் புகைப்படம், தற்போது ஃபேஸ்புக்கில் வைரலாகிக்கொண்டிருக்கிறது. கனடா பிரதமர் ஜஸ்டின் ட்ரூடே, அவரது ஃபேஸ்புக் பக்கத்தில் ஒரு புகைப்படத்தைப் பதிவிட்டுள்ளார். அந்தப் புகைப்படத்தில், ஜஸ்டின் ட்ரூடேவும் அமெ ரிக்க முன்னாள் அதிபர் ஒபாமாவும் ஒரு சாதாரண ரெஸ்ட்டாரண்ட் அறையில் அமர்ந்திருக்கின்றனர். எதிரெதிர் இருக்கையில் சாதாரணமாக அமர்ந்து பேசிக்கொண்டிருக்கின்றனர். இதுகுறித்து தனது ஃபேஸ்புக்கில் பதிவிட்டுள்ள ஜஸ்டின், 'ஒவ்வொரு சமூகத்திலும் உள்ள இளம் தலைவர்களை எப்படி செயல்படவைப்பது என்பதுகுறித்து உரையாடினோம். என் சொந்த ஊருக்கு வந்த ஒபாமாவுக்கு நன்றி' என்று பதிவிட்டுள்ளார்.


ஒன்றும் செய்யாத அதிமுக அரசு.. சென்னை உங்கள் கோட்டையா?

சென்னை:

தமிழகத்தில் எதையும் செய்யாத அதிமுக அரசு, அனைத்தையும் செய்ததாக கூறி வருவதாக, தென் சென்னை மக்களவைத் தொகுதி திமுக வேட்பாளர் தமிழச்சி தங்கபாண்டியன் குற்றம்சாட்டினார்.அசோக் நகரில் இருந்து பிரச்சாரத்தை தொடங்கிய தமிழச்சி தங்கபாண்டியன், திறந்த வாகனத்தில் வீதி வீதியாக சென்று வாக்கு சேகரித்தார்.

அப்போது சென்னை மக்களின் கோரிக்கைகள், திமுக ஆட்சிக்கு வந்ததும் நிறைவேற்றப்படும் என்று நம்பிக்கை தெரிவித்தார். எதையும் செய்யாத அதிமுக அரசை ஆட்சியில் இருந்து அகற்ற வேண்டும் என்றும் தமிழச்சி தங்கபாண்டியன் கேட்டுக்கொண்டார்.மேலும், விளையாட்டுத் திடல், பாதாளச் சாக்கடை உள்ளிட்டவற்றை குப்பம் பகுதியைச் சேர்ந்த மக்கள் கேட்டுள்ளார்கள். அவர்களின் அனைத்து கோரிக்கைகளையும், திமுக தலைவர் ஸ்டாலினிடம் சொல்லியிருப்பதாகவும் ஆட்சிக்கு வந்தவுடன் பிரச்சனைகள் தீர்க்கப்படும் எனவும் தெரிவித்தார்.

மக்கள் பிரச்சனை இருந்து கொண்டே தான் உள்ளது. எந்த பிரச்சனையையும் தீர்க்காமல், இதுதான் எங்கள் கோட்டை என்று சொன்னால் கூரைமீது ஏறி கோழி பிடிக்க முடியாதவன், வானம் ஏறி, எங்கோ போனது போல் அர்த்தமாகிவிடும் என விமர்சனம் செய்தார்.